
Mristos  a  înoiall.. 

Aceasta  este  vestea  cea  mare,  vestea  cea  bună,  evan¬ 
ghelia  zilei,  care  umple  tot  pământul  de  bucurie ,  dă  vieaţă 
şi  însufleţire  nouă  sufletelor  ostenite  în  truda  lor  după 
lumină  şi  căldură,  după  adevăr  şi  dreptate  şi  pace. 

Raza  de  lumină  şi  căldură  a  soarelui  de  primăvară 
a  topit  îngheţul  iernii  şi  trezeşte .  firea  la  nouă  vieaţă. 
Deşi  e  alb  încă  creştetul  munţilor  şi  pe  ici  pe  colea  se 
mai  văd  pete  mari  de  zăpadă  şi  mai  jos,  pe  la  poale, 
totuşi  coaja  aspră  a  pământului  a  crăpat,  împinsă  de 
puterea  firului  de  iarbă  şi  de  năvala  florilor  timpurii. 
In  bătaia  razelor  de  lumină  mugurii,  gata  să  se  desfacă, 
strălucesc  ca  podoabe  de  pietre  scumpe,  ţintuite,  pe  crănji, 
ce-şi  întind  braţele  departe.  Pământul  se  îmbracă  în  haină 
nouă,  tot  mai  bogată  şi  mai  strălucitoare ;  firea  întreagă 
se  primeneşte  pe  urma  stropilor  de  ploaie  şi  a  razelor  de 
soare,  îngănându-se  cu  cântecul  vesel  al  paserilor  vioaie. 

In  această  sărbătoare  de  înviere  a  întregei  naturi 
se  îmbină  aşa  de  armonic  şi  înălţător  praznicul  învierii 
Domnului. 

De  sub  lespedea  răsturnată  de  pe  uşa  mormântului 
din  grădina  omului  din  Arimateea  răsare  soarele  firistos, 
aducând  lumină  şi  vieaţă  nouă  sufletului  omenesc.  Veacuri 

a  însetat  după  lumină  acest  suflet  osândit  să  se  zbată 
în  întunerec  si  îndoială.  Şi  chinul  a  început  din  nou  şi 
pentru  ceice  trei  ani  petrecuseră  alături  de  Domnul,  plini 
de  însufleţire  şi  de  nădejde. 

Deodată  cu  moartea  pe  cruce  se  făcuse  iarăşi  întu¬ 
nerec  în  jurul  ucenicilor  şi  prietenilor  Domnului.  Li  se 
părea  că  puterea  răului  a  biruit  binele  adevărul  şi 
dreptatea  şi  frica  i  a  umplut  pe  toţi. 

Dar  Dumnezeu  nu  poate  fi  umilit.  El  poate  să  se 
umilească  până  acolo ,  unde  crede  de  folos  pentru  om. 
Puterea  Lui  rămâne  însă  nebiruită.  Şi  după  trei  zile 
mormântul,  unde-L  puseseră  oamenii  şi  î-L  pecetluiseră 
duşmanii,  rămâne  gol,  iar  Domnul  se  sculă  întru  mărire. 

O  ce  veste  minunată  aceasta  pentru  ucenicii  şi  cre¬ 
dincioşii  Lui.  Ei  fugiseră  de  frică  şi  ruşine  dela  faţa 
lumii.  Dar  vestea  pe  care  le  o  duse  Maria  îi  îmbărbă¬ 
tează  de  nou.  Şi  ei  se  încredinţează  pe  rând  că  învierea 
învăţătorului  şi  a  Domnului  lor  nu  e  nălucire ,  d  faptă 
aievea.  El  se  arată  şi  stă  de  vorbă,  mai  întâi,  cu  femeea 
care,  ea  cea  dintâi,  se  dusese  la  mormânt  să-l  slujească 
şi  acolo  cu  credinţă  şi  cu  dragoste.  Apoi  se  arată  uce¬ 
nicilor,  cu  doi  merge  pe  drumul  spre  Emaus ,  şi  în  mij¬ 
locul  tuturor  răzbeşte  cu  uşile  încuiate,  pentru  ca  să  to¬ 
pească  şi  nedumerirea  lui  Toma. 

Ce  minunată  lucrare  săvârşeşte  această  încredinţare. 
Din  fricoşi  şi  smeriţi  se  fac  aprigi  vestitori;  viteji,  gata 
să  ia  cu  asalt  lumea,  pentru  a  o  supune  stăpânirii  Lui. 
Trei  mii  şi  apoi  cinci  mii,  din  cei  ce  fuseseră  martorii 
patimilor  şi  morţii  pe  cruce,  se  întoarseră  şi  se  făcură 
ostaşi  ai  Domnului  în  cetatea  care,  cu  puţin  înainte,  îl 
osândise  la  moarte. 

Gol  a  rămas  mormântul  dar  de  sub  lespedea  ră¬ 
sturnată  a  răsărit  lumii  o  nouă  vieaţă,  un  nou  ideal,  o 
nouă  înţelepciune,  necunoscută,  care  a  schimbat  pe  om. 

Minunea  învierii  păstrează  şi  azi  aceeaş  putere  de 
înoire  a  sufletelor.  Fă  şi  tu  o  sforţare,  te  scoală  din  to¬ 
ropeala  în  care  te  au  atuncat  frământările  vieţii,  pleacă 
să  cauţi  pe  Domnul,  el  aşteaptă  şi  după  tine.  Să  nu-l 

cauţi  în  mormânt ,  nu  în  ţărâna  pământului  « s'a  sculat 
nu  este  aici»,  ci  îţi  ridică  privirea  în  sus,  spre  înălţi¬ 
mile  albastre.  Şi  deodată  cu  privirea  lasă  zborul  gân¬ 
durilor  şi  a  simţirilor  nobile  să  se  înalţe  deasupra,  în 
sufletul  tău.  Nu  l  căută  cu  meşteşugirea  minţii  speculative, 
în  faţa  iscoadelor  Domnul  se  ascunde.  Apropie- te  cu 
inima  şi  cu  simţirile,  ele  te  duc  mai  deadreptul  şi  mai 
întâi  la  El.  Inima  şi  dragostea  ei  a  duş  pe  Maria  cea 
dintâi  la  Domnul  cel  înviat.  Lasâ-te.  călăuzit  de  drago¬ 
stea  Lui,  de  dorul  de  a-I  sluji  şi  te  vor  duce  deadreptul 
la  El,  ca  să  te  încredinţezi  şi  să  poţi  da  răspuns  şi  al¬ 
tora :  ...  „cm  adevărata  înviat  Domnul 

Părintele  7 erenţie. 


Biserica  şi  Constituţia. 

—  Două  discursuri.  — 

La  discuţia  generală  a  proiectului  de  Constituţie 
ierarhii  noştri  şi-au  ridicat  cuvântul  lor  înţelept,  întru 
apărarea  drepturilor  Bisericii  noastre  drept  măritoare. 
Astfel,  Senatul,  în  care  n’au  pătruns  încă  sirenele  stri¬ 
dente,  nici  pocnitoarele,  nici  aparatele  de  cinematogra- 
fiare,  a  avut  prilejul  să  asculte  două  discursuri,  cari  vor 
rămânea  memorabile  în  analele  vieţii  noastre  parlamen¬ 
tare.  Unul  l-a  rostit  I.  P.  S.  Sa  Mitropolitul  Primat 
Dr.  Miron  Cnstea,  iar  celalalt  I.  P.  S.  Sa  Mitropolitul 
Nicolae  al  Ardealului. 

Cel  dintâiu,  vorbind  la  deschiderea  discuţiei  gene¬ 
rale,  a  creiat,  prin  cuvintele  sale  pline  de  cea  mai  de¬ 
săvârşită  căldură  evanghelică  şi  de  cel  mai  curat  pa¬ 
triotism,  acea  atmosferă  de  înălţare  sufletească,  de  cu¬ 
cernică  luare  aminte,  care  singură  e  în  stare  să  deschidă 
drumul  unei  discuţii  aşezate  şi  înţelepte. 

Introducă ndu-şi  discursul  cu  arhiereştile  cuvinte 
«Pace  vouă»,  înaltul  prelat  a  trezit  în  sufletele  parlai 
mentarilor  datoria  de  jertfă  devotată  pe  care  o  cer  ce- 

opt  sute  de  mii  de  mucenici  ai  neamului  —  pentru  fe¬ 
ricirea  ţării  pe  care  ei  ne-au  dat-o. 

Făcând  apoi  istoricul  rostului  pe  care  l  a  avut  Bi¬ 
serica  ortodoxă  în  trecutul  nostru,  aminteşte  şirul  lung 
al  faptelor  cari  dovedesc  până  la  evidenţă,  că  această 
sfântă  instituţie  a  creiat  şi  a  hrănit  în  decursul  veacu¬ 
rilor  de  răstrişte  sufletul  unitar  al  neamului  românesc. 

După  o  expunere  documentată  şi  plină  de  avânt 
I.  P.  S.  Sa  n’aveâ  decât  să  formuleze  consecinţele  ei 
cu  privire  la  locul  de  întâietate  ce  i  se  cuvine  bisericii 
ortodoxe  în  noua  Constituţie,  pentruca  întreg  Senatul 
să  izbucnească  în  cele  mai  sincere  şi  entuziaste  aclamaţii. 

Al  doilea  discurs,  rostit  în  decursul  desbaterilor,  a 
fost  al  păr.  Mitropolit  Nicolae. 

Înaltul  prelat  a  examinat  Constituţia  în  lumina  celor 
două  principii  mari:  democraţie  şi  naţionalism ,  cari  stau 
şi  la  temelia  constituţională  a  bisericii. 

Biserica  ortodoxă  este  biserica  poporului;  prin  doc¬ 
trina  ca  şi  prin  istorja  ei. 

Iar  prin  felul  în  care  această  instituţie  a  fecundat 
sufletul  şi  vieaţa  neamului  nostru,  ea  s’a  dovedit  a  fi 
cel  mai  puternic  factor  al  solidarităţii  noastre  naţionale. 

Părintele  Mitropolit  Nicolae  face  apoi  o  documen¬ 
tată  expunere  a  încercărilor  de  proselitjsm  prin  care  ca¬ 
tolicismul  habsburgic  a  căutat  să  ne  spargă  blocul  uni¬ 
tăţii  sufleteşti  a  neamului.  Nu  i  a  reuşit  însă,  căci  su¬ 
fletul  neamului  românesc  şi  astăzi  «este  unul  si  acelaş» 
—  în  credinţele  şi  aspiraţiul  lui.  Unirea  dela  1700  —  a 
declarat  Mitropolitul  nostru  —  este  un  act  politic,  făcut 
prin  siluirea  conştiinţei  poporului  român. 

Constatarea  dureroasă  a  străbătut  prin  suflete  ca 
un  fulger.  De  aceea  păr.  Mitropolit  Suciu  a  găsit  de 
cuviinţă  să  facă  această  întrerupere  fatală:  «Nimic  nu 
s’a  făcut  cu  sila  şi  cerem  şi  acum  să  nu  se  facă». 
Replica  stârnită  de  întreruperea  spontană  a  fost  de-a 
dreptul  ucigătoare:  «Atunci  trebue  să  vă  desfiinţaţi,  pen- 
trucă  a-ţi  fost  făcuţi  cu  sila».  Şi  cronica  parlamentară 
scrie  după  aceste  vorbe:  «Ilaritate  şi  mari  aplauze». 

in  continuare  Mitropolitul  Ardealului  cere  să  se 
garanteze  Bisericii  întregi  o  largă  autonomie,  care  să-i 
dea  acestei  instituţii  deplina  libertate  de  acţiune  pe  care 
şi- o  revendică  în  vârtutea  idealurilor  sale.  O  bise¬ 
rică  încătuşată  este  o  biserică  moartă.  Statul,  care-şi 
înţelege  propriile  sale  interese  nu  poate  şi  nu  trebue  să 
renunţe  nici  la  tributul  pe  care  l-a  dat  Biserica  în  trecut 
la  creiarea  şi  progresul  culturii  româneşti  —  prin  şcoa- 
lele  confesionale.  Constituţia  e  chemată  să  asigure  exi¬ 
stenţa  şi  pe.  mai  departe  a  acestor  căminuri  sacre  de 
cultură  creştină  şi  naţională. 

Din  expunerile  clare  şi  iscusite  ale  părintelui  Mi¬ 
tropolit,  care  a  tălmăcit  dorinţa  şi  nădejdea  Ardealului 
ortodox,  s’au  desprins  luminos  principiile,  în  lumina 
cărora  trebue  să  se  legifereze  problema  bisericească  în 
noua  constituţie. 

Cele  două  discursuri  strălucite  —  al  Mitropolitului 
Primat  şi  ai  Mitropolitului  Nicolae  au  fost  încununate 
cu  izbândă  desăvârşită.  Biserica  ortodoxă  şi-a  primit  în 
noua  Constituţie  locul  ce  i  se  cuvine,  deschizându-i-se 
astfel  perspectivele  celei  mai  frumoase  evoluţii. 

E  o  izbândă,  pe  care  istoria  o  va  tăia  la  răboj. 

Dinu  Pajură. 

Studiul  pastoralei  în  biserica  românească. 

SECŢIUNEA  III.  (Urmare). 

XXIII. 

Inimă  de  preot  la  lucrul  misionar. 

Intre  multele  citiri  care  ar  putea  câştigă  sufletele 
româneşti  spre  o  mai  bună  înţelegere  şi  o  mai  caldă 
îmbrăţişare  a  credinţei  creştineşti,  sunt  şi  povestirile  din 
vieaţa  misionarilor.  Aci  ţi-se  desfăşură  pilda  silinţelor 
celor  mai  nemăsurate,  cheltuite  numai  pentru  ţinta  ideală 
de  a  câştigă  sufletele  de  oameni  câtră  credinţa  în  Isus 

Hrjstos.  In  astfel  de  pagini  simţi  şi  guşti  ce  este  a  trăi 
nu  numai  cu  pâne,  ci  şi  cu  cuvântul  lui  Dumnezeu.  De 
asemenea,  fără  să  vrei  te  străbate  încredinţarea  ce  mare 
şi  adevărat  fapt  este,  a  trăi  nu  numai  pentru  vieaţa  cea 
peritoarer  ci  şi  pentru  vieaţa  de  veci.  Căci  misionarii 
sunt  oameni  care  au  părăsit  totul,  s’au  lepădat  de  toate, 
au  intrat  în  necunoscut,  mânaţi  numai  de  însetarea  către 
Dumnezeu  (Psalmul  41)  şi  de  încredinţarea,  că  necu 
noscutul  în  care  intră  e  totuşi  cârmuit  de  mâna  lui 
Dumnezeu  şi  că,  deci,  nu  au  a  se  teme  de  nimic. 

Până  astăzi,  asemenea  cărţi  nu  sunt  în  ţara  noastră 
nici  măcar  un  deziderat.  Nicăieri  n’am  cetit  cerându-se 
pentru  sufletele  noastre  o  astfel  de  literatură.  Fără  în¬ 
doială,  nici  nu  se  ştie  de  se  află  şi  nici  n’a  dat  cuiva 
în  minte,  că  ar  fi  şi  aceasta  o  cale  prin  care  s’ar  putea 
lucră. 

Cu  toate  acestea  ea  este  un  adevărat  izvor  de 
vieaţă.  Dacă  literatura  trebuie  să  fie  o  străbatere  a  sim¬ 
ţirilor  înalte  în  vieaţa  obişnuită  şi  ştearsă,  de  toate  zilele, 
ce  mai  chemare  pentru  a  o  învioră  şi  a  scutură  din 
amorţire  tocmai  în  această  literatură  misionară !  Cu  atât 
mai  mult  ea  poate  răspunde  acestei  chemări,  cu  cât  în- 
tr’ânsa  nu  ai  închipuiri,  oricât  de  meşteşugite,  ale  unui 
scriitor  deosebit  înzestrat  cu  darul  scrisului,  dar  oricum 
închipuiri,  care  prin  meşteşugul  lor  se  silesc  să  te  fure 
către  via  simţire  a  scriitorului;  ci  mai  mult  decât  atâta, 
în  ea  ai  icoane  rupte  din  vieaţa  adevărată,  râvna  ne¬ 
adormită  cătrâ  Isus  Hristos.  Intr’ânsa  ai  nu  pe  omul 
închipuit,  omul  fie  şi  turnat  în  bronz  sau  cioplit  în 
marmură,  ci  pe  omul  în  carne  şi  oase,  care  ţi  dă  pilda 
trecerii  peste  neputinţa  şi  mărginirea  omenească,  prin 
setea  în  veci  nepotolită  către  locaşurile  Domnului.  Aci 
sunt  pagini  în  care  găseşti  podoaba  vieţii  omeneşti, 
ajunse  in  plaiurile  cele  mai  de  sus  ale  mişcării  ei  către 
nemărginire.  Am  puteâ  spune,  că  aici  ai  eşirea  din 
omenire,  pentru  a  intră  în  lumea  îngerilor,  chiar  din 
această  vieaţă,  prin  fapte  care  arată  trăind  în  noi  mai 
mult  pe  Dumnezeu  decât  omul. 

Pentru  slujitorii  altarului,  o  asemenea  cetire  arată 
limpede  ce  este  duhul  viu  care  să  străbată  inima  unui 
păstor  de  suflete  şi  ce  simţiri  puternice  pot  frământă 
această  inimă  şi  ce  îndrăzneală  pentru  credinţă  pot  eş! 
dintr’o  asemenea  însufleţire.  De  aceea  o  astfel  de  lite¬ 
ratură  trebuie  să  umble  printre  noi  şi  prin  noi  printre 
credincioşi,  pentru  a  ne  face  să  simţim  mai  viu  o  stare 
de  suflet  deosebită,  atunci  când  vorbim  despre  Noua 
Pastorală.  Noi  trebuie  să  lăsăm  să  străbată  prin  noi 
toată  simţirea  vie  a  unei  activităţi,  atunci  când  stăm 
înainte  cu  atâtea  probleme  proaspete  ale  credinţei,  de 
deslegat  şi  în  ţara  noastră. 

De  mai  mult  de  15  ani,  inima  mea  stă  lipită  de  o 
lucrare  misionară,  de  felul  celora  de  care  scriu  aici,  şi 
pe  care  aş  vrea  s’o  torn  din  limba  englezească  şi  în 
grai  românesc.  E  o  lucrare  care-ţi  îneacă  inima  în  simţiri 
măreţe  şi  în  năzuinţe  cătră  izvoarele  credinţei.  In  şirul 
de  cugetări  pe  care  le  dapăn  în  această  lucrare,  mă  apuc, 
în  cele  de  mai  la  vale,  să  traduc  un  capitol  din  ea,  acel 
din  care  se  vede  cum  năzuinţa  spre  chipuri  nouă  de 
muncă  creştinească  aţâţă  inimile  slujitorilor  ei  şi  le  face 
să  îndrăznească  a  se  avântă  în  necunoscutul,  care  trebuie 
să  audă  şi  el  despre  Hristos. 

Cartea  poartă  numele :  Cu  luntrea  şi  sania  trasă  de 
eâni,  printre  triburile  de  Pieiroşii  Cree  şi  Salteaux.  Este 
zugrăvirea  muncii  desfăşurate  în  Canada  de  un  preot 
misionar,  în  a  doua  jumătate  a  veacului  trecut,  deci 
într’o  vreme  foarte  apropiată  de  noi.  Până  mă  va  în¬ 
vrednici  Dumnezeu  s’o  traduc  toată  şi  să  deschid  prin 
ea  zări  către  acest  fel  nou  de  literatură,  înşir  în  cele 
ce  urmează  capitolul  pomenit. 

Stăteam  printre  cărţile  mele,  in  odaia  de  lucru,  când  mi  s’au 
adus  mai  multe  scrisori. 

Pe  atunci  eram  preot  a!  unei  biserici  în  oraşul  Hamilton 
Anglia).  Ploi  de  binecuvântare  se  revărsaseră  peste  noi  şi  mai 
mult  de  140  de  membri  noi  fuseseră  primiţi  de  curând  în  bi¬ 
serică.  M’am  folosit  de  sărbătorile  Crăciunului,  pentru  a  mă 
căsători,  şî  acum  eram  Îndărăt  cu  soţia  mea,  când  mi  s’au  adus 

acele  scrisori.  Numai  cu  una  din  ele  avem  a  face  acum.  Pe  căt 
mi-aduc  aminte,  în  ea  se  ceteau  cele  ce  urmează:’ 

Casa  misionara,  Toronto  1868. 

Părintelui  Egerton  R.  Yourtg. 

Scumpe  Frate.  —  La  o  mare  şi  mişcătoare  adunare  a  Co¬ 
mitetului  misionar,  ţinut  ieri,  s’a  hotărât  într’un  glas  să  vă  rugăm 
să  primiţi  a  merge  ca  misionar  la  triburile  indiene  din  Norwajr 
House  şi  în  ţinuturile  de  nord-vest,  în  partea  de  mează-noapte 
a  Lacului  Winnipeg.  Un  răspuns  grabnic,  arătând  că  primiţi, 
ar  îndatorâ  foarte  mult  pe 

Iubitorii  d-tale 

E.  IVood  şi  h.  Taylor. 

Am  cetit  scrisoarea  şi  apoi,  fără  o  vorbă,  am  dat-o  peste 
masă  soţiei  mele,  abiâ  căsătorită,  ca  s’o  cetească.  A  cetit-o  cu 
luare  aminte  şi  apoi,  după  o  clipă  de  tăcere,  dupăcum  eră  şi 
firesc,  a  întrebat: 

—  Ce  înseamnă  asta? 

—  E  cam  greu  să  ţi-o  spun,  am  răspuns,  dar,  fără  îndo¬ 
ială,  ea  înseamnă  mult. 

—  Te-ar  trage  inima  să  te  duci  ca  misionar  în  acea  ţari 
depărtată,  a  întrebat  ea? 

—  De  ce  nu,  am  răspuns.  Totdeauna  am  iubit  vieaţa  asta 
şi  m’arn  interesat  mult  de  lucrarea  misionară  a  Bisericii  noa¬ 
stre,  dar  n’am  făcut  nici  un  pas  în  această  direcţiune.  Sunt  am 
de  atunci,  mă  gândeam  că  nu  mi-ar  displăcea  să  mă  duc  într’ua 
depărtat  câmp  de  activitate,  dar  mai  târziu,  văzând  câtă  bine¬ 
cuvântare  mi-a  dat  Domnul  în  munca  mea  de  acasă  şi  ce  mă¬ 
reaţă  trezire  sufletească  ne-a  dăruit,  mi-s’a  părut  că  mă  lapăd 
de  datoria  mea,  dacă  aş  fi  plecat  spre  alt  câmp  de  lucru. 

—  Bine,  iată  scrisoarea;  ce  ai  de  gând  să  faci  acum'? 

—  Tocmai  asta  e  ce  aş  dori  să  ştiu,  a  fost  răspunsul  meu 

—  Un  singur  lucru  putem  face,  a  spus  ea  liniştită:  să  punem 
scrisoarea  înaintea  lui  Dumnezeu. 

Şi  ne-am  plecat  amândoi  genunchii  spre  rugăciune  şi  i-am 
cerut  să  ne  călăuzească  pe  calea  cea  dreaptă  In  această  grea 
întrebare  venită  peste  noi  atât  de  năpraznic  şi  care,  dacă  se 
împliniă,  schimbă  cu  totul  socotelile  şi  toate  gândurile  noastre 
in  această  veselie  a  celei  întâi  luni  a  căsătoriei  noastre.  Ne-am 


>  By  Copore  and  Dog-Train  among  the  Crie  and  Salteaux  Indiana, 
Longra  1903. 


-jugat  lui  Dumnezeu  adânc  să  ne  dea  lumină  şi  călăuzire,  ca 
să  cunoaştem  limpede  care  este  datoria  noastră. 

Şi  ridicându-ne  din  genunchi,  am  intrebat  liniştit  pe 
soţia  mea:  * 

—  Te  a  străbătut  vre  un  gând  despre  datoria  noastră  In 
această  afacere? 

Ochii  i  s’au  umplut  de  lacrimi,  dar  glasul  ei,  deşi  slab,  a 
fost  destul  de  tare  ca  să  spuie: 

—  Chemarea  a  venit  cu  totul  pe  neaşteptate.  Socotesc 
insă  că  este  dela  Dumnezeu  şi  trebuie  să  ne  ducem. 

Credincioşii  mei  şi  fruntaşii  lor  s’au  împotrivit  cu  totul  ca 
să-i  părăsesc,  mai  cu  seamă  acum,  ziceau  ei,  când,  prin  munca 
mea,  atâţia  noui  convertiţi  au  intrat  în  Biserică. 

M’am  sfătuit  cu  fraţii  mei  de  preoţie  din  acel  oraş  şi,  cu 
o  singură  excepţiune,  toţi  mi-au  spus:  Rămâi  pe  loc  aici,  unde 
Dumnezeu  ţi  a  dat  un  atât  de  îmbelşugat  seceriş  al  muncii  tale. 
Dar  n’am  să  uit  niciodată  răspunsul  unui  frate  care  nu  s’a  unit 
cu  ceilalţi  în  părere.  Meritând  să  fie  cunoscut,  am  să-l  pun  aici 
pe  hârtie. 

Când  i-arn  arătat  scrisoarea  şi  l-am  întrebat  ce  să  fac, 
spre  uimirea  mea,  s’a  turburat  foarte  mult  şi  a  început  să  plângă 
ca  un  copil.  Stăpânindu-se  puţin,  mi-a  spus: 

—  Drept  răspuns,  dă-mi  voie  să  ţi  povestesc  puţin  din 
vieaţa  mea.  Sunt  ani  de  atunci,  eram  foarte  fericit  în  slujba  mea 
de  preot  în  această  ţară.  Imi  iubeam  cu  patimă  chemarea,  casa 
şi  soţia.  Mă  bucuram  de  încrederea  şi  stima  poporenilor  mei 
şi  socoteam  că  sunt  atât  de  fericit  ca  şi  în  cer.  Dar  într’o  zi 
ni-a  venit  o  scrisoare  dela  Casa  misionară  metodistă  din  Londra, 
Intrebându-mă  dacă  m'aş  duce  ca  misionar  în  America  de  apus. 
Fără  să  cuget  mult  şi  fără  să  mă  cufund  în  rugăciune,  am  scris 
îndată  înapoi,  spunând  că  nu  primesc. 

Din  acea  zi,  spuse  el,  nu  ni-a  mai  mers  bine.  Se  părea, 
zimbetul  cerului  m’a  părăsit.  Mi-am  pierdut  puterea  asupra  po¬ 
porului.  Înrâurirea  mea  de  a-1  porni  spre  bine  m’a  părăsit.  Cum? 
nu  ştiu.  Casa  mea  odată  fericită,  s’a  Întunecat  şi  în  toată  amă¬ 
răciunea  mea,  nu  m’am  bucurat  de  nici  o  simpatie  din  partea 
Bisericii  sau  a  poporenilor  mei.  A  trebuit  să  las  slujba  şi  să 
plec  de  acolo.  Am  căzut  în  grea  suferinţă  şi  nu  mă  mai  prop¬ 
team  nici  In  Dumnezeu.  De  câţiva  ani,  am  venit  în  ţinutul  acesta 
şi  Dumnezeu  m’a  aşezat  din  nou  in  lumina  feţei  lui.  Biserica 
mi-a  arătat  dragoste  şi  a  fost  binevoitoare  către  mine.  Timp 
de  câţiva  ani  am  putut  sâ  lucrez  în  sânul  ei  şi  de  asta  mă 
bucur.  Dar,  adaogă  apăsat,  de  mult  ara  venit  la  hotărârea  că, 
dacă  Biserica  mi-ar  mai  cere  vreodată  să  mă  duc  în  America 

de  apus  sau  la  vreun  alt  câmp  misionar,  aş  cumpăni  mai  întâi 
foarte  mult,  mai  nainte  de  a  trimete  înapoi  un  refuz  hotărât 
Eu  am  cântărit  mult  vorbele  şi  experienţa  lui,  am  vorbit 
cu  soţia  mea  despre  ele  şi  ne-am  hotărât  să  ne  ducem.  Iubitorii 
noştri  prieteni  erau  uimiţi  de  hotărârea  noastră,  dar  îndată  ne-au 
dat  binecuvântările  lor,  împreună  cu  înţelegerea  deplină  a  pă¬ 
rerilor  lor.  O  pace  binecuvântată  a  umplut  sufletele  noastre  şi 
ne  frământă  dorinţa  de  a  merge  departe,  in  câmpurile  nouă 
care  atât  de  năprasnic  se  deschiseseră  înaintea  noastră. 

Da,  noi  ne  ducem.,  scumpe  frate,  şi  nu  stăm  la  ’ndoialâ 
Să  părăsim  prietini,  casă  şi  orice  legătură, 

Care  inima  ne  leagă  de  tine,  scumpă  ţară. 

De  vor  fi  vijelii  sau  soare,  nimic  nu  ne  abate. 

Fie  soarta  noastră  dulce  sau  ori  cât  de  amară. 

Numai  pe  Dumnezeu  rugăm  să  fim  vrednici  la  lucru 
Sfinţenia  în  noi  mai  mare,  şi  sufletul  sporească 
In  ziua  cea  de  aspră  luptă,  când  fie  să  cunoaştem. 

Că  e  un  braţ  deasupra  tare,  în  apărarea  noastră, 

Un  ochiu  care  duios  veghează  pe  a  noastră  cărare. 

Până  ce  calea  noastră  intră  în  veşnica  sa  zare. 

El  să  ne  dea  ca  să  cunoaştem  că  un  amic  aşteaptă 
Să  ne  primească  în  mărire  iar  noi  cu  bucurie, 

Păşim  să  îndreptăm  grozava  din  nor  sălbătăcie. 

Slujbă  mare  cu  urări  de  izbândă  s’au  ţinut  apoi  în  vechea 
biserică  din  Richmond  Street  în  Toronto,  Joi,  îa  7  Maiu  1868.. 
Biserica  eră  înţesată  şi  însufleţirea  foarte  mare.  Onoratul  prezi¬ 
dent  al  adunării  pentru  anul  acela,  preotul  H.  James  Etliott 
prezida  şi  în  această  împrejurare.  El  mă  sfinţise  preot  cu  câteva 
luni  inainte.  Vorbitorii  au  fost  mai  mulţi.  Printre  ei,  şi  preotul 
Mc  Dougall,  care  avea  o  largă  experienţă  din  vieaţa  misionară. 
Aveâ  de  spus  ceva,  care  nu  puteâ  fi  decât  vrednic  de  ascultat. 
Preotul  George  Young,  deasemenea,  aveâ  multe  lucruri  inte¬ 
resante  de  spus,  întru  cât  eră  acolo  ca  să-şi  ia  artio  dela  propria 
lui  biserică  şi  dela  poporul  al  cărui  preot  iubit  fusese  multă 
vreme.  Dr.  Punshon,  care  tocmai  sosise  din  Anglia,  eră  de  faţă 
şi  a  rostit  una  din  magneticele  sale  cuvântări  fără  păreche. 
Amintirea  iubitelor,  scumpelor  sale  cuvinte  a  rămas  cu  noi  încă 
multe  zile. 

Deasemenea  a  fost  pentru  noi  o  mare  bucurie,  că  stimatul 
meu  tată,  preotul  William  Young  a  fost  cu  noi  pe  scenă  la 
aceea  impresionantă  slujbă  de  adio.  Timp  de  mulţi  ani  el  a 

fost  unul  din  vitejeasca  ceată  de  preoţi  care  au  deschis  drumul 
in  Canada  şi,  în  chip  atât  de  măreţ  şi  de  bine,  au  pus  temeliile 
bisericii  care,  impreună  cu  altele,  a  contribuit  atât  de  mult  la 
desvoltarea  spirituală  a  ţinutului.  Urările  şi  binecuvântările  sale 
erau  darurile  cele  mai  preţuite  în  acele  ceasuri  de  mari  fapte 
din  noua  noastră  ehemare. 

Tatăl  meu  eră  cunoscut  deaproape  cu  Milliam  Case  şi 
James  Evans  şi  uneori  fuseseră  tovarăşi,  ici  şi  colo,  la  evan¬ 
ghelizarea  vechilor  locuitori  ai  Americei.  El  aveâ  credinţă  în 
puterea  evangheliei  de  a  mântui  chiar  şi  Peile-roşii  şi  eră  vesel 
acum,  că  are  un  fiu  şi  o  fiică,  care  singuri  s’au  închinat  la  o 
astfel  de  muncă. 

Mă  opresc  aici  cu  citarea  din  această  carte.  Putem 
băga  de  seamă  starea  de  suflet  a  unor  oameni  care 
privesc  cu  tragere  de  inimă  spre  munca  aceasta  de  a-ţi 
părăsi  vieaţa  tihnită  între  ai  tăi  şi  a  plecă  în  necunoscut, 
vieaţă  în  care  nu  poate  intră  decât  omul  mânat  de  o 
vie  credinfă  şi  un  mare  ideal. 

Unde  găsim  o  astfel  de  stare  a  sufletului,  înţelegem 
bine  că  ne  mişcăm  pe  un  teren  viu,  din  care  la  fiecare 
pas  trebue  să  isvorească  gânduri  proaspete  şi  lucrări  vii, 
îndrăsneţe,  spre  care  aceea  stare  de  suflet  îmboldeşte. 

Este  duhul  Nouăi  Pastorale,  care  trebuie  să  umfle 
vechea  frământătură  şi  s’o  ducă  la  creştere,  cum  spune 
Domnul  Isus  în  parabilă. 

In  Nr.  viitor  vom  vedea  un  măreţ  chip  din  Biserica 
ortodoxă,  însufleţit  de  acelaş  duh  şi  putere. 

(Urmează).  Arhim.  SCR1BAN. 


8 r ne  st  Menan. 

—  La  o  sută  de  ani  ăela  naşterea  lui.  — 

In  librării  se  îmbie  pretutindenea  o  carte  cu  o  înfăţişare 
frumoasă:  Vieaţa  lui  Isus. 

Ai  zice:  Diata  inimă  omenească  sufere  şi  caută  alinare I 
La  Hristos? 

Peste  toată  lumea  geniul  distrugerii  şi-a  desfăşurat  în 
front  de  luptă  argaţii  săi.  In  urma  lor  vine,  blând  şi  milostiv 

dumnezeescul  Mântuitor ,  să  aline  dureri  şi  să  vindece  oasele  cele 
zdrobite  ale  pământenilor. 

Sufletul  omenesc  însetează  după  mântuire.  Dar  înaintea 
lui  Hristos  nu  vine  cucernic  şi  umilit  loan  Botezătorul,  nici  ceiee 
au  părăsit  cămara,  luminată  de  candela  vegherii,  în  care  trupul 
pământesc  e  o  umbră  şi  toată  fiinţa  se  concentrează  în  pietate. 

E  Renan,  mândru  şi  sarcastic,  în  stare  să  sfideze  o  lume 
întreagă. 

Lui  nu-i  pasă  de  nici  o  mărime  de  pe  lume.  Pe  toate  le 
subordonează  geniului  său. 

*Antlchrist>  a  fost  publicată  la  1873  şi  este  a  patra  carte 
a  lui  Renan  despre  originea  creştinismului.  Prima  e:  Vieaţa 
lui  /sus;  a  doua:  Apostolii;  a  treia:  Pavel  şi  Marc  Aurelia. 

In  Vieaţa  lui  /sus,  încercă  o  biografie ,  ca  o  factură  nouă, 
umanitatea  ideală  a  mântuitorului,  împotriva  concepţiei  bisericeşti 
istorice ,  de  a  scoate  în  relief  laturea  divină  a  personalităţii  lui 
Hristos.  împotriva  acestei  concepţii  au  protestat  teologii. 

eAntichrist »  e  cea  mai  potrivită  scriere  pentru  a-l  judecă  pe 
Renan  ca  istoric,  căci  în  istorie  a  lăsat  scrieri  mai  numeroase. 

Renan  a  fost  criticat  şi  nu  poate  fi  apărat ;  a  fost  acoperit 
de  laude  şi  nu  poate  fi  dispreţuit. 

Obişnuiâ  să  zcă  la  criticele  favorabile  ca  şi  la  cele  nefa¬ 
vorabile:  Omul  se  dedică  adevărului,  fără  preget  —  ori  unde 
ar  ajunge,  cu  preţul  tuturor  jertfelor. 

Acuzat  de  infidelitate,  nu  poate  fi  învinuit  de  lipsă  de 
reverinţă. 

A  fost  un  necredincios,  Vieaţa  lui  întreagă  a  crezut  totuşi 
în  ceva  ce  trece  peste  materialism.  La  carul  acestui  ceva  erau 
înhămaţi  mulţi  contimporani  ai  săi.  Supranaturalismul  l-a  con¬ 
siderat  superstiţie. 

*  Toate  religiile  sunt  deşarte  —  ziceă  Renan  —  numai  re¬ 
ligia  nu  e  deşartă ». 

Problema  vieţii  sale  a  fost:  cum  să  se  emancipeze  din  re¬ 
ligii  şi  să  rămâe  în  religie. 

Misticii  pun  în  locul  raţiunii  viziunea,  în  locul  logică 
contemplaţia.  Raţionaliştii  substituesc  viziunea  prin  argumente 
filosofice . 

Renan  n'a  făcut  aţă.  Nu  s’a  mulţumit  cu  argumentul  şi 
a  pus  sentimentul  deasupra  gândirii. 

El  se  ctedeă  că  posede  cheea  miraculoasă  de  a  deschide 
■timar a  necunoscutului  şi  a  neinţeligibilului. 

Cu  positiviştii nu  s’a  amestecat  şi  desconsider ându  i,  i-a  lăsat 
in  urma  sa. 

Tendinţa  lui  a  fost  să  strămute  credinţa  din  domeniul 
credeurilor,  în  domeniul  simţirii. 

Şi  trecând  pe  acest  teren,  a  căzut  în  greşeli  fatale.  El  a 
pus  fantezia  in  locul  faptelor  şi  in  locul  realităţii  sentimentalismul. 

Sentimentalismul  său  eră  curat  şi  fantezia  avântată,  dar 
nici  una  nici  alta  nu  sunt  adevărul.  Se  poate  zice  că  el  se  en- 
tusiasmâ  mai  mult  pentru  frumuseţe  decât  pentru  adevăr. 

Frumuseţi  sunt  revărsate  in  cartea  sa:  Vieaţa  lui  Isus. 
Frumuseţi  literare  şi  enorme  greşeli  istorice.  Numai  Tolstoi  i  se 
aseamănă  în  greşeli.  Istoria  lui  Isus  e  un  vis,  o  operă  de 
imaginaţie,  brodată  cu  lumină,  peste  care  s’a  scuturat  un  nor 
de  sentiment. 

Puterea  de  a  creă  o  lume  a  sa  proprie  L-a  caracterizat  şi 
în  vieaţa  politică. 

A  fost  un  democrat  înverşunat,  fiindcă  idealizâ  poporul. 
Grozăveniile  de  după  căderea  lui  Napoleon  UI  răstoarnă  idolul 
de  pe  pedestal,  dar  nu  stă  o  clipă  fără  ceva  care  să-i  impună, 
şi  atunci  devine  un  autocrat  fanatic.  Vieaţa  nu-l  deşteaptă  din 
vis ,  ci  îl  schimbă. 

Un  astfel  de  om  nu  poate  scrie  filosofie,  nici  istorie,  pen- 
trucă  nu  vede  faptele  şi  întinde  văl  trandafiriu  peste  realitate. 

A  fost  mare  orator  şi  mare  savant,  posedând  o  minune  de 
cunoştinţe,  ţinute  sub  lăcat  înaintea  mulţimii  savanţilor. 

Ca  să  atcătueascd  ceva  trainic  din  elementele  ce  posedă, 
ar  fi  avut  nevoe  de  pacienţd  şi  de  răgaz,  care  nu  intrau  în 
firea  lui. 

Studiile  lui  alimentau  visările  lui;  şi  aici  făceâ  alegere, 
păstrând  ceeace  se  potriviâ  cu  sentimentul  şi  cu  fantezia  sa. 

N’a  sporit  mult  ştiinţa  —  deşi  a  Lăsat  scrieri  istorice;  n’a 
lăsat  un  sistem  filosofic,  deşi  t  numit  filosof,  dar  a  dat  un  ton 
mai  cutat  fanteziei  franceze  şi  sentimentului  francez.  A  îndrumat 
mintea  franceză  spre  idealism  şi  creştinismului  i  a  căutat  baze 

istorice,  protestând  împotriva  acelora  dintre  contimporanii  săi , 
llbericugetători,  cari  voiau  să  reducă  creştinismul  la  o  formă 
de  superstiţie. 

Privind  strălucirea  lui  orbitoare,  ne  facem  socoteala,  că 
umbra  încă  e  deasă ;  şi  greşelile,  în  care  a  căzut  pot  chemă  după 
dânsul  multe  suflete  plăpânde,  ori  despărţite  de  sfânta  credinţă, 
care  rămâne  in  braţele  copilăriei,  lăsând  multă  lume  să  umble, 
fără  razim  pe  cărările  încâlcite  ale  v'uţii. 

De  aceea  oricâte  frumuseţi  ar  aveă  Renan,  nu-l  vom  schimbă 
cu  istoria  simplă  a  evangheliştilor  veşnici. 

Tr.  Scorobeţ. 


Credinţa  ca  forţă  reală. 

La  lumina  credinţii,  inteligenţa  noastră  capătă  un  punct 
nou  de  pătrundere  şi  de  cunoaştere  reală  a  tuturor  lucrurilor 
din  vieaţă.  Ea  ne  preface  în  oameni  întregi,  în  stare  să  deosebim 
binele  şi  răui,  să  ne  cunoaştem  şi  să  ne  cercetăm  pe  noi  inşi-ne. 

Nu  este  destul  să  credem  în  Dumnezeu.  Principalul  este 
să-L  cunoaştem,  să  ne  apropiem  de  El,  să-L  lăsăm  să  intre  în 
conştiinţa  noastră  şi  să  ne  cârmuiască. 

Pentru  a  cunoaşte  pe  Dumnezeu,  trebuie  să  ne  curăţim 
de  păcat,  să  ne  distilăm  conştiinţa.  Trebue  să  depărtăm  din 
inima  noastră  tot  ceeace  nu  e  a  lui  Dumnezeu,  adecă  tot  ceeace 
nu  este  bun  sau  curat,  mândria  şi  egoismul,  care  împiedecă 
şi  înâduşă  cunoaşterea  binelui  şi  luminarea  conştiinţei  noastre 
prin  credinţă. 

Nu  este  soartă  mai  dureroasă  a  omului  decât  aceea  de  a 
aveâ  o  conştiinţă  care  nu  deosebeşte  binele  de  rău. 

Noi  ne  facem  adesea  Închipuiri,  păreri  bune  despre  noi 
înşi-ne ;  dar  sunt  momente  când  conştiinţa  vorbeşte.  Să  nu  lăsăm 
să  se  slăbească  în  noi  glasul  conştiinţei.  Când  acest  glas  ne 
vorbeşte,  să  ştim  că  ei  este  glasul  adevărului  care  ne  şopteşte- 
«scoală-te».  Să  nu  lăsăm  să  se  înăduşe  în  noi  această  lumină, 
această  pornire  de  bine,  când  ne  vine  ca  o  mustrare  şi  ca  un 
examen  făcut  asupra  noastră  înşi-ne. 

Să  nu  închidem  porţile  conştiinţei  adevărului,  care  ne 
învaţă,  ne  ridică,  ne  arată  calea,  ne  vorbeşte,  voind  să  ne  scape 

de  păcat.  Ea  vine  ca  o  scântee,  ca  o  lumină  de  sus,  care  ne 
arată,  ne  trezeşte  şi  ne  face  să  trecem  prin  gând  faptele  noastre. 
Au  fost  ele,  ori  nu  după  legea  lui  Dumnezeu?  Am  ascultat 
noi  toate  poruncile  Lui?  L-am  iubit  noi  cu  adevărat?  L-am 
cunoscut  noi?  Ah  cât  e  de  folositor  a  ne  cercetă,  a  suferi 
examenul  conştiinţei  noastre,  singurul  care  ne  poate  da  o  cunoa¬ 
ştere  precisă  de  ceeace  suntem! 

Proverbul  spune:  cunoaşte-te  pe  tine  însuţi,  şi  numai 
această  cunoaştere  dreaptă  ne  poate  lumină  şi  îmblânzi  faţă  de 
cei  din  jurul  nostru.  Ea  singură  ne  poate  clasifică  bine,  de 
ceeace  suntem  noi  faţă  de  legea  lui  Dumnezeu.  Căci  ce  este 
conştiinţa  noastră,  dacă  nu  însăşi  scânteia  dumnezeiască  în  noi, 
glasul  Lui  adevărat!  Sufletul  Lui  în  noi,  adevărul  că  El  este 
viu  în  noi  şi  că  prin  El  noi  suntem  vii  la  cunoaşterea  ad vărului  I 

De  unde  ne  vine  această  perfectă  luminare  a  inteligenţei 
noastre,  dacă  nu  dela  Dumnezeu? 

Prin  El  simţim  şi  suntem  vii. 

Să  nu  lăsăm  să  adoarmă  în  noi  glasul  conştiinţei.  De 
câte  ori  n’am  simţit  în  noi  acea  chemare  şi,  de  teamă  ca  glasul 
ei  să  nu  răsune  tot  mai  mult,  ne-am  astupat  urechile  con¬ 
ştiinţei  noastre,  numai  pentru  a  nu-1  auzi,  a  nu  ne  tulbură,  şi 
a  face  ca  vieaţa  noastră  să  pară  mai  liniştită. 

«S’a  îngroşat  inima  norodului  acestuia,  şi  cu  urechile  greu 
a  auzit  şi  ochii  lor  şi-au  închis,  ca  nu  cumva  să  vadă  cu  ochii 
şi  cu  urechile  să  audă  şi  cu  inima  să  înţeleagă  şi  să  se  întoarcă 
şi  să-i  vindec  pe  ei».  (Matei  13,  15). 

De  multeori  amânăm  de  azi  pe  mâne  de  a  ne  îndreptă, 
pentru  a  asculta  şi  a  urmă  calea  binelui. 

Deprinşi  in  păcat,  ne  lenevim  în  el,  lâncezim  şi  trăim  in 
el;  iar  apoi  mai  cu  greu  ne  ridicăm  şi  ne  îndreptăm. 

Păcatul  formează  în  noi  o  stare  bolnăvicioasă  şi  anormală. 
Păcatul  este  răsturnarea  legii  divine;  el  tulbură  şi  stinge  în  noi 
toate  pornirile  bune. 

Priviţi  la  o  plantă  care  a  fost  bine  îngrijită,  a  avut  pământ 
bun,  apă  la  timp  şi  soare,  cât  stă  tulpina  ei  de  dreaptă  şi  pri¬ 
veşte  în  sus  senină  şi  netulburată  I  Aceeaş  plantă,  lăsată  în 
părăsire,  o  inăduşă  buruienile  rele.  Neavând  apă,  grăunţele  din 
pământ  se  usucă,  apa  nu-1  mai  străbate  ca  sâ  dea  tulpinei  sucul 


de  putere  şi  de  vieaţă;  rădăcina  tânjeşte  şi  frunzele  uscate  se- 
scutură ... 

Tot  astfel  este  şi  cu  păcatul,  aduce  starea  anormală  îr_ 
legea  firii.  Tot  ce  e  bun  şi  tinde  la  lumină,  tot  ce  încolţeşte  şi 
prevesteşte  roade  bune,  dacă  nu  e  bine  întreţinut,  curăţit,  îngrijit 
şi  hrănit  cu  flacăra  divină  a  credinţei,  lângezeşte,  se  usucă 
şi  moare. 

Credinţa  este  o  facultate  care  trebuie  cultivată  ca  şi  c 
plantă  de  preţ.  O  lăsăm  în  părăsire  ea  îşi  perde  frumuseţea 
şi  tăria  ei. 

Am  spus  că  această  cunoaştere  adevărată  a  ceeace  este 
fiinţa  noastră  în  raport  cu  legea  lui  Dumnezeu,  ne  îmblânzeşte, 
ne  înobilează,  ne  face  mai  iubitori  şi  mai  accesibili  faţă  de 
aproapele  nostru. 

Această  cunoaştere  a  noastră,  care  vine  din  luminarea 
conştiinţei  noaslre  prin  scânteea  divină,  n’o  putem  căpătă  decât 
prin  umilinţă  —  singura  virtute  de  îndreptare. 

Mândria  face  să  ne  socotim  deplini  în  toate,  ne  dă  c 
falsă  mulţămire  de  noi  înşi-ne,  o  falsă  siguranţă  că  noi  suntem 
In  calea  binelui.  Cu  acest  păcat  avem  noi  mai  mult  de  luptat 
El  este  cel  mai  dârz  duşman  al  conştiinţei  noastre. 

Omul,  lăsându  se  mai  cu  înlesnire  târât  către  rău  decât 
cătră  bine,  e  greu  să  vorbeşti  unei  conştiinţi  adormite,  îngroşate 
şi  singură  de  pacea  ei. 

Omul  mulţămit  de  el  însuşi  şi  trăind  în  păcat  este  cel  mai 
greu  de  îndreptat.  Pentru  aceea  încercările,  loviturile,  sunt  de 
folos  pentru  educarea  fiinţei  noastre  morale,  pentru  trezirea 
conştiinţei  noastre,  pentru  dorinţa  cunoaşterei  Iui  Dumnezeu 

Mulţi  oameni  prin  încercări  au  devenit  mai  buni,  s’au 
îndreptat,  mai  cu  seamă  acei  care  au  avut  în  ei  o  licărire  divină 
o  tendin|ă  cătră  Dumnezeu.  Aceasta  a  fost  pentru  ei  ca  o  lecţie 
a  înţelepciunei  divine,  şi  prin  dureri  s’au  transformat. 

Deci  să  nu  ne  revoltăm  când  suntem  încercaţi,  căci  dacă 
Dumnezeu  o  permite,  să  ştim  că  din  fiecare  încercare  tragem 
o  lecţie  folositoare  nouă,  ea  ne  trezeşte  şi  ne  învaţă  o  nouă  expe¬ 
rienţă.  Fericit  bărbatul  care  rabdă  ispita;  căci  lămurit  făcându-se, 
va  luă  cununa  vieţii  care  a  făgăduit-o  Dumnezeu  celor  ce-f 
iubesc  (Iacov  1,  12). 


Dacă  vieaţa  ne-a  dat  lecţii  din  care  noi  n’am  tras  foloase- 
sufleteşti,  atunci  suferinţa  noastră  a  fost  inutilă. 

Suferinţa,  dacă  o  ingădue  Dumnezeu,  este  pentru  prefa¬ 
cerea  fiinţei  noastre,  pentru  a  ne  învăţa  să  omorâm  păcatul 
fn  noi.  Ea  ne  înalţă  şi  ne  inobilează,  ea  ne  apropie  şi  ne  învaţă 
să  cunoaştem  pe  Dumnezeu. 

Deci  numai  prin  suferinţă  putem  cunoaşte,  pătrunde  şi 
pricepe  pe  Dumnezeu.  Ea  deschide  un  câmp  nou  de  gândire. 
Orizontul  vederilor  noastre  se  măreşte,  fiinţa  noastră  mică  devine 
mare  prin  suferinţă,  căci  ea  omoară  mândria  in  noi. 

Inoirea  conştiinţei  noastre,  trezirea,  prefacerea,  nu  poate 
veni  fără  ca  fiinţa  noastră  să  treacă  prin  experienţa  legii  lui 
Dumnezeu.  Este  trecerea  dela  bine  la  rău. 

Acel  ce  face  voia  Tatălui  meu,  va  cunoaşte  dacă  învăţătura 
aceasta  e  dela  Dumnezeu  (Ioan  7,  17). 

Dumnezeu  trezind  conştiinţa  noastră,  face  ca  noi  s'o  rupem 
cu  păcatul  şi  să  urmăm  calea  Lui. 

Această  trecere  ori  experienţă  o  putem  face  fie  treptat 
gradat,  fie  năpraznic. 

Nu  îndreptarea  noastră,  care,  desigur,  se  face  pro¬ 
gresând,  ci  lumina,  scânteia  divină  a  inteligenţei  noastre  se  poate 
trezi  in  noi  cu  încetul,  ori  strălucind  şi  străbătând  viu,  deodată 
toată  fiinţa  noastră  şi  ridicându-ne  la  vieaţa  divină. 

Această  scântee  divină,  această  prefacere  în  Hristos,  stră¬ 
bate  fiinţa  noastră  ca  o  lamă  de  foc  viu  şi  luminează  inteli¬ 
genţa  la  adevărata  înţelegere  a  lucrurilor. 

Desface  pe  om  de  patimă  şi  de  egoism,  rupe  cătuşele 
urei  şi  sfarămă  ambiţiunea. 

Şi  ce  frumoasă  imagine  ne  dă  omul  transformat  prin 
Hristos!  Ce  pildă  minunată  şi  curată  de  supunere  şi  de  sfor¬ 
ţare  pune  el,  în  ascultarea  şi  îndeplinirea  poruncilor  legii. 

Această  scântee  nu  moare  în  noi.  Dacă  prin  slăbiciunea 
omenească,  păcatul  pare  a  o  înăduşi,  ea  se  ridică  mai  aprigă 
şi  mai  măreaţă,  ca  un  răsunet  sfânt  al  conştiinţei  adevărate:. 
Ea  luminează  şi  străluceşte  ca  o  stea  binecuvântată  a  puterii 
dtunnezeeşti.  Ea  e  puterea  de  credinţă  nobilă  şi  de  dragoste 
de  adevăr,  care  în  tăria  ei  a  făcut  martiri,  care  au  murit  pentru 
religiunea  creştină,  şi  au  format  gloria  neamului  creştinesc  şi 


a  Bisericii  noastre.  Ea  e  flacăra  neperitoare  de  virtute  bine¬ 
cuvântată  cu  care  a  împodobit  Dumnezeu  pe  om;  căci,  ce 
voiţi  mai  înalt  exemplu  decât  lepădarea  a  tot  ce  avem  şi  sa¬ 
crificiul  pentru  o  idee,  pentru  un  scop,  pentru  un  ideal,  pentru 
dragostea  de  Hristos? 

Martirii  sunt  gloria  şi  cununa  de  frumuseţe  a  tuturor  tim¬ 
purilor,  podoaba  şi  măreţia  pe  care  se  sprijină  puterea  religiunii 
creştine,  pilda  de  dragoste  pentru  adevăr,  care  formează  pentru 
noi  icoana  şi  modelul  de  Urmat. 

Să  fim  tari  in  această  credinţă,  să  n’o  tăgăduim,  căci  mare 
este  puterea  ei,  şi  prin  ea  vom  fi  nebiruiţi  de  tăriile  lumii. 

Laura  SCRIBAN. 

profesoară. 


HRISTOS  PE  CRUCE. 

—  Meditaţie.  — 

Să  ne  suim  azi  împreună  pe  Oolgota  şi  să  ne  adâncim 
în  contemplarea  Domnului  pe  cruce,  după  pilda  ap.  Pavel:  «că 
n’am  judecat  a  şti  ceva  între  voi,  fără  numai  pe  Isus  Hristos 
şi  pe  acesta  răstignit»  (1.  Cor.  2,  2).  Să  ne  ocupăm  în  ceasul 
acesta  numai  de  întrebarea:  Ce  face  dumnezeescul  Mân¬ 
tuitor  pe  cruce?  Şi  să  ascultăm  răspunsul. 

El  sufere,  sufere  mult,  nesfârşit  de  mult,  adâncit  întrio 
mare  de  suferinţe  şi  fiecare  din  ele  este  nemărginită. 

El  sufere  In  toate  părţile  trupului  său,  la  cap,  la 
mâini,  la  picioare,  toate  membrele  sale  sunt  supuse  unei  grele 
torturi.  Dela  frunte  până  la  talpa  picioarelor  e  numai  o  rană.  El 
sufere  cu  toate  simţurile,  ochii  văd  bucuria  răutăcioasă,  triumful 
neruşinat  al  vrăşmaşilor  săi ;  urechile  aud  cuvintele  de  batjocură, 
vorbele  de  ocară  şi  de  hulă  şi,  pe  urma  pierderii  de  sânge, 
sufere  setea  grozavă,  pe  care  nimenea  nu  i-o  poate  potoli. 

El  sufere  din  toate  părţile,  dela  toţi;  totul  s’a  conjurat 
contra  Lui,  puterea  spirituală  ca  şi  cea  lumească,  cultura,  ştiinţa, 
autorităţile,  bătrânii  poporului,  cărturari  şi  farisei,  întreg  poporul, 
pe  care  l  a  iubit  aşâ  de  mult,  şi  care  acum  nu-L  mai  recunoaşte, 
ci  huidue  şi  batjocoreşte.  Sufere  dela  prietini  şi  dela  cei  mat 

apropiaţi  ai  Săi,  căci  nimeni  nu  se  expune  pentru  Ei,  sufere  dela 
ucenicii  săi,  cari,  afară  de  unul,  toţi  l-au  părăsit,  ba  unul  s'a 
lăpădat,  iar  altul  dintre  ei  l-a  vândut  chiar.  Sufere  simţindu-se 
părăsit  de  Dumnezeu  Însuşi:  «Dumnezeul  meu,  Dumnezeul 
meu,  pentruce  m’ai  lăsat».  (Mat.  27,  46). 

EI  sufere  In  tot  chipul  cum  numai  se  poate  gândi ;  pe 
urma  nerecunoştinţa,  a  trădării,  a  dispreţului,  batjocurii  şi  ocării 
i-se  atribue  toate  răutăţile  pe  cari  le  poate  iscodi  o  minte  ome¬ 
nească,  —  mai  bine  zis  —  drăcească.  Astfel  sufere  dumneze- 
escul  Mântuitor  nesfârşit  de  mult:  «l-am  văzut  pre  el  şi  naveâ 
chip...  ci  chipul  lui  necinstit  şi  mai  sfârşit  decât  al  fiilor  om  e 
neşti,  ştiind  răbda  durere,  ci  s’a  schimbat  faţa  lui,  defăimat  a 
fost  şi  nesocotit»  (Is.  54,  2—3). 

Ce  face  dumnezeescul  Mântuitor  pe  cruce?  El  tace,  tace 
fără  să  se  plângă:  nu  şi-â  deschis  gura  sa.  —  Tace  fără  să  se 
răzbune,  cum  a  făcut  llie,  care  cobori  foc  din  cer  peste  cei 
cincizeci,  cari  au  fost  trimişi  ca  să-l  prindă,  şi  tot  aşa  a  făcut 
şi  a  doua  oră,  când  alţi  cincizeci  se  suiră  Iti  munte,  şi  focul 
li  mistui  pe  ei,  (IV.  Imp.  1,  9  u.);  sau  dupăcum  a  făcut  Eliseu 
cu  copiii  cari  ît  batjocoriră,  că  i-a  biăstămat  şi  două  ursoaice 
veniră  de  sfăşiară  dintre  ei  patruzeci  şi  doi  (IV.  Imp.  2,  23  u.). 
El  tace  fără  să  răspundă  la  provocările  batjocoritoare:  «Pe 
alţi  i-a  mântuit,  iar  pe  sine  nu  poate  să  se  mântuiască?  De 
este  Împărat  al  lui  Israil  pogoare-se  acum  de  pe  cruce  şi  să 
credem  într’ânsul»  (Mat.  27,  42).  Cât  de  uşor  ar  fi  putut  ruşinâ 
pe  aceşti  hulitori,  însă  nu  o  face,  deşi  ştia  cum  tăcerea  lui  Ie 
măreşte  îndrăzneala,  ii  întăreşte  în  jubilarea  lor,  iară  de  altă 
parte  dă  prilej  de  sminteală  multora,  ca  să  se  îndoiască  de 
nevinovăţia  şi  dumnezeiasca  Sa  misiune. 

Ce  face  dumnezeescul  Mântuitor  pe  cruce?  El  se  roagă 
şi  ne  învaţă  şi  pe  noi  să  ne  rugăm,  căci  în  ceasul  morţii  ne 
părăsesc  toate,  nimeni  nu  ne  mai  poate  ajută,  afară  de  Dum¬ 
nezeu  —  şi  în  acel  ceas  omul  are  nevoie  mai  mare,  ca  ori  când, 
de  ajutor  şi  de  mângâiere  —  cu  atât  mai  mult  că  vrăşmaşul 
mântuirii  noastre  toate  le  încearcă,  ca  să  ne  peardă. 

Ce  face  Mântuitorul  pe  cruce?  El  iubeşte  şi  se  jert¬ 
feşte  pe  sine  pentru  noi.  laţi,  numai  din  iubire  cătră  noi  a 
murit  pe  cruce.  Cu  cât  mai  mult  se  arătă  ura  şi  răutatea  vrăş- 

maşilor  săi,  cu  atât  sporea  dragostea  Lui,  aşâ  dupăcum  focul' 
mai  tare  se  aprinde  dacă  torni  ulei  pe  el. 

—  Da,  pe  cruce  iubirea  lui  îşi  ajunge  culmea.  Căci  se 
roagă  chiar  pentru  ceice  )1  chinuiau.  Şi  cu  ce  cuvinte  dulci:- 
«Părinte,  iartă-le  lor  că  nu  ştiu  ce  fac»  (Luc.  23,  34)  «Părinte» 
zice,  ca  mai  de  grabă  să  găsească  ascultare,  «iartă-le  lor,»  nu 
le  zice  pe  nume!  Jidovilor,  vrăşmaşilor,  celorce  mă  răstignesc, 
ca  nu  cumva  să  trezească  măniea  tatălui  ceresc;  li  justifică  chiar, 
că  «nu  ştiu  ce  fac».  Dacă  eră  cineva  de  osândit  apoi  erau  ei  vrăş¬ 
maşii  Domnului,  şi  totuşi  in  mila  şi  bunătatea  Sa  găseşte  o  scuză. 
Nu  găseşti  în  aceasta  o  învăţătură  şi  pentru  tine,  care  aşâ  de  des 
Învinovăţeşti  pe  fratele  tău,  deşi  el  este  aşâ  de  uşor  de  scuzat? 
Şi  câtă  bunătate  nu  arată  Domnul  tâlharului  ?  Dupăce  trăise  o 
vieaţă  întreagă  în  fărădelegi,  in  câteva  cuvinte  se  roagă  acum 
«pomeneşte  mă  Doamne»,  fără  să  spună  anume  timpul,  ci  «când 
vti  veni  intru  împărăţia  ta.  Şi  Domnul  îi  răspunde:  —  astăzi  nu 
mai  târziu,  nu  peste  ani  de  zile  —  ci  astăzi  vei  fi  cu  mine  în  rai». 
Răspunsul  întrece  orice  aşteptare,  orice  închipuire,  pe  care  şi-o 
puteâ  face  tâlharul.  Ce  nu  poţi  aşteptă  şi  tu  dela  Hristos,  doară 
lui  ai  siuj’t  ani  dea  rândul,  cu  râvnă  şi  cu  credinţă? 

Ce  face  Domnul  pe  cruce?  El  ne  învaţă,  şi  ce  minunată 
învăţătură!  Ea  este  bogată:  prin  pilda  lui  ne  in  vată  tot  ce  ne-a 
recomandat  cu  vorba  şi  este  desăvârşită.  I(i  poţi  închipui  o 
mai  desăvârşită  supunere  decât  cea  pe  care  el  a  dovedit  o  pe 
cruce?  El  a  fost  supus  până  la  moarte  «ascultător  făcându-se 
până  la  moartea  pe  cruce»  (Filip  2.  8)  Pofi  să-ţi  închipui  o  mai 
mare  umilire  de  sine  decât  aceea  de  pe  cruce?  «Iară  eu  sunf 
verme  şi  nu  om;  ocară  oamenilor  şi  defăimare  norodului». 
(Ps.  21.  7)  Poate  fi  oare  o  mai  mare  iubire  ca  aceea  a  Dom¬ 
nului,  care  moare  pentru  tine,  pentru  mine,  pentru  noi  oamenii, 
pentru  iubitorii  şi  vrăşmaşii  săi;  care  murind  se  roagă  pentru 
ei:  «Părinte  iartă-le  lor  că  nu  ştiu  ce  fac». 

Invă{ătura  lui  de  pe  cruce  e  înţeleasă  de  toată  lumea, 
de  tineri  şi  de  bătrâni,  de  învăţat  şi  de  neînvăţat,  de  bogat  ori 
aărac,  de  o  potrivă,  căci  dacă  Fiul  lui  Dumnezeu  a  fost  atât 
de  supus,  aşâ  putem,  aşâ  trebue  să  fim  şi  noi.  Dacă  el.  Domnul 
Domnilor  a  iertat  vrăşmaşilor  să-i,  aşâ  trebue  să  ierţi  şi  tu  fra¬ 
telui  tău.  Dacă  el,  pe  care  nu-I  apasă  nici  o  vină,  a  avut  atâta 

răbdare,  aşa  nici  noi  nu  trebue  să  cârtim  nici  odată  în  sufe¬ 
rinţele  meritate,  de  cari  avem  parte. 

învăţătura  de  pe  cruce  este  it  esistibilă.  In  fata  crucii 
amuţeşte  orice  pretext,  orice  scuză.  Cum  ne  vom  putea  justifică, 
dacă  ne  turburăm  şi  ne  aprindem  de  mânie  pentru  toată  ni¬ 
mica,  când  Mântuitorul  de  pe  cruce  ne  strigă:  i-a  te  uită  eu 
nu  m’ara  tânguit  în  mijlocul  atâtor  suferinţe,  le-am  purtat  cu 
supunere  şi  răbdare  şi  tu,  care  porţi  numai  umbra  crucit,  numai 
găseşti  sfârşit  tânguirilor  tale ?  Cine  ar  puteâ  zice:  eu  sufer  mai 
mut  am  mai  multă  îndreptăţire  la  indignare  şi  desgust!  Sau 
cine  va  murmură  în  fata  crucii,  dacă  ni  se  cere  o  umilire  mai 
mare,  mai  grea  de  îndeplinit,  când  Hristos  ne  spune:  uite  eu 
m’am  făcut  ascultător  până  la  moarte,  chiar  până  ia  moartea 
pe  cruce  şi  sunt  unul  născut  Fiu  al  lui  Dumnezeu,  tu  nu  poţi 
fi  ascultător  nici  în  lucruri  cari  iţi  aduc  cel  mai  mare  bine? 
Cine  ar  îndrăsn)  să  spună:  eu  sunt  mai  altfel  şi  mi  se  cere  ceva 
cu  mult  mai  greu?  Orice  scuză  de  nesupunere  şi  umilire  de 
sine  trebue  să  amuţească  in  faţa  crucii.  De  te  simţi  jignit  în 
onoarea  ta,  şi  de  eşti  turburat  in  sufletul  tău  pentru  aceasta, 
du-te  în  fata  crucii  şi  Domnul  îţi  va  zice:  Ai  fost  tu  aşa  de 

batjocorit  precum  eu  am  fost?  Şi  totuşi  eu  am  suportat  cu 

răbdare:  iasă-te  şi  tu  in  grija  Domnului  şi  te  supune  voei  lui. 

Cine  ar  mai  puteâ  zice:  Nu,  aceasta  ar  fi  prea  amar,  eu  am 

fost  jignit  prea  adânc,  decât  ca  să  nu  mă  răzbun?  Orice  gând 
de  răzbunare  trebue  să  piară  în  faţa  pildei,  pe  care  ni-o  dă 
Mântuitorul  pe  cruce. 

învăţătura  lui  este  şi  atrăgătoare:  orice  ne-ar  cere  Cel 
răstignit  nu-i  putem  refuză,  trebuie  să  ne  plecăm  în  toate  şi  să 
plinim  tot  ce  ne-ar  cere.  Ne  cere  el  umilinţă?  Cum  să  ne  simţim 
jigniţi  prin  aceasta  noi  păcătoşii,  cari  nu  suntem  decât  prav  şi 
cenuşă,  dacă  El  strălucerea  slavei  Tatălui  său  în  ceruri  (Evr.  ],  3) 
din  iubire  către  noi  s'a  asemănat  pe  cruce  mai  de  grabă  unui 
verme  decât  unui  om.  Dacă  pleacă  dm  dragoste  cătră  Mântuitorul 
umilinţa  noastră,  nu  ne  va  fi  prea  greu  lucru.  Cine  n’ar  fi  gata 
să  ierte  semenului  său  dacă  Mântuitorul  de  pe  cruce  l-ar  în¬ 
demnă:  iartă  fratelui  tău  din  iubire  către  mine,  cum  am  iertat 
eu  vrăşmaşilor  mei,  cari  aşâ  ro'au  chinuit?^  Cine  ar  fi  inimă  de 
piatră,  ca  să  nu  împlinească  această  dorinţă  a  celui  ce  moare 

pe  cruce  ?  Aşâ  devine  în  faţa  crucii  orice  jertfă,  orice  înfrângere 
de  sine,  orice  dovadă  de  virtute  uşoară,  plăcută.  Aşâ  vom  în¬ 
ţelege  cum  sf.  ap.  Pavel  preţueşte  atât  de  mult  predica  de  pe 
cruce,  de  scrie  Corintenilor:  *n’am  judecat  a  şti  ceva  între  voi 
fără  numai  pe  Isus  Hristos  şi  pe  aceasta  răstignit». 

Ce  face  dumnezeescul  Mântuitor  pe  cruce:  El  moare. 
Cine?  Însuşi  Fiul  lui  Dumnezeu.  Nici  o  mirare  dacă  soarele 
s’a  ascuns  şi  întunerec  s’a  făcut  peste  tot  pământul,  catapiteasma 
bisericii  s’a  rupt  în  două  de  sus  până  jos,  dacă  pământul  s’a 
cutremurat  şi  pietrile  s’au  despicat.  (Mat.  27.  45  u). 

Şi  pentruce  moare  Domnul.  Pentru  păcatele  mele  şi  ale 
tale:  ce  rău  nemărginit  trebuie  să  fie  păcatul,  dacă  Fiul  lui 
Dumnezeu  trebuie  să  sângereze,  ca  să-l  spele.  Şi  pentru  cine 
moare.  Pentru  tine  şi  pentru  mine,  căci  <m’a  iubit  şi  s’a  dat 
pe  sine  pentru  mine»  (Gal.  2.  20). 

Să  ne  întoarcem  acum  şi  noi  de  pe  Golgota  împreună  cu 
poporul,  care  venise  la  priveala  aceea,  şi  văzând  cele  ce  se  fă¬ 
cuseră,  bătându-şi  piepturile  lor  se  Întorceau  (Luc.  23,  48).  Să 
ne  batem  piepturile  şi  noi  în  conştiinţa  vinovăţiei  noastre,  prin 
care  am  pricinuit  atâtea  suferinţe  Domnului ;  ruşinaţi,  că  am 
simţit  aşâ  de  puţin  până  acum  cu  Domnul,  că  am  învăţat  aşâ  de 
puţin  în  trecut  din  şcoala  crucii  sale,  că  am  făcut  aşâ  de  puţin 
pentru  El,  să  apucăm  de-acum  drum  nou,  pentru  noua  vieaţă! 

(După  Hurter).  Preot  P.  Moruşca. 


Probleme  actuale. 


—  Asociaţia  generală  a  Clerului  Român  ortodox.  — 

S’a  realizat  şi  această  dorinţă  a  noastră,  în  adunarea  de* 
legaţilor  clerului  din  întreaga  ţară,  strânşi  in  zilele  de  0—8  Fe 
bruarie  a.  c.  la  Bucureşti.  Erâ  o  cerinţă  arzătoare  a  vremilor 
această  unire  a  forţelor  preoţeşti  intr’o  acţiune  comună  pentru 
înălţarea  prestigiului  Bisericei  ortodoxe  şi  pentru  apărarea  in¬ 
tereselor  noastre. 

Problema  religioasă,  aşâ  cum  au  scos-o  la  suprafaţă  vre- 
miie  nouă  nu  mai  poate  fi  servită  cu  vechile  mijloace  şi  metode 

Sufletul  neamului,  trecut  prin  arşiţa  războiului,  a  fost  tulburat 
adânc.  Furtuna  ce  s’a  descărcat  asupra  omenirii  a  răscolit  şi 
cursul  potolit  al  vieţii  cucernice,  ce  caracterizâ  pe  Român.  In 
vieaţa  publică  s’au  ridicat  valuri  tulburi,  ce  se  zbat  în  vârtejuri 
repezi,  cu  multe  urâciuni  la  suprafaţă  şi  tot  mai  mult  ameninţă 
cu  revărsare  de  potop.  Anii  de  pace  şi  de  mândrie  naţională, 
pe  care  îi  trăim  dela  război  încoace,  n’au  fost  în  stare,  din 
puterea  lor,  să  pună  zăgaz,  să  înfrâneze  valurile  patimilor  ridicate 
de  viforul  ispitelor,  n’au  putut  strivi  pornirile  pătimaşe,  n’au 
putut  opri  veleităţi  de  mărire  deşartă,  nici  n’au  putut  înlătură 
luptele  aprige  de  înguste  interese  egoiste.  Aspectul  vieţii  noa¬ 
stre  publice  este  o  desnădăjduită  strigare  după  un  mântuitor. 

In  frământăriie  prin  cari  am  trecut  nici  Biserica  n’a  putut 
să-şi  pună  în  acţiune  toate  forţele  ei  morale,  nu  s’a  putut  ridică 
deia  început,  cu  destulă  hotărâre,  împotriva  valului  cutropitor. 

Acum  suntem  pe  cale  de  reculegere.  Dându-şi  seama  preo- 
ţimea  a  început  să-şi  strângă  rândurile  în  toate  părţile.  La  noi 
tn  Ardeal  lucrează  frumos,  după  norme  binedeterminate,  Aso¬ 
ciaţia  clerului  «Andreiu  Şaguna»;  în  vecini  s’a  alcătuit,  în  eparhia 
Râmnicului  societatea  «Renaşterea»,  făcându-şi  lucrul  cu  însu¬ 
fleţire.  La  Bucureşti  îşi  face  datoria  Societatea  clerului  «Ajutorul» 
şi  multe  alte  organizaţii  pe  judeţe  din  vechiul  Regat  lucrează 
pe  tăcute,  dar  cu  bun  spof  pentru  răspândirea  luminei  lui 
Hristos  între  oameni;  în  Basarabia  «Uniunea  clericilor  ortodocşi» 
hrăneşte  mândria  sufletului  moldovenesc,  iar  în  Bucovina  stă 
de  pază  «Societatea  preoţim»  ortodoxe». 

Chiar  în  aceste  organizaţii  silinţele  rămâneau  răzleţe,  ne¬ 
cunoscute.  Munca  oricât  de  frumoasă,  conştientă  şi  binefăcătoare 
se  pierdea  fără  să  aducă  îndestulitoare  roduri  de  mântuire.  De 
aceea  se  impunea  închegarea  tuturor  forţelor,  canalizarea  tuturc 
energiilor  în  alvia  unei  acţiuni  comune,  unitare.  Începutul  de 
bun  augur  este  făcut  acum. 

Cu  toată  graba  cu  care  împrejurările  au  reclamat  întrunirea 
«congresului  delegaţilor  preoţim»»  la  Bucureşti,  el  a  dat  soluţii 
pentru  cele  mai  arzătoare  probleme  dela  ordinea  zilei.  Comitetul 
provizor  al  Asociaţiei  generale  dă  cele  mai  bune  nădejdi  prin 
iniţiativele  pe  cari  le-a  luat  şi  până  acum.  Rămâne  însă  în  sarcina 
acestui  comitet  să  aranjeze  din  vreme  şi  cu  bună  chibzuială. 

Întrunirea  viitorului  congres  general,  chemat  să  desăvârşească 
organizarea  Asociaţiei  generale  a  clerului  român  ortodox.  Pentru 
buna  reuşită  trebuie  împărţite  la  timp  problemele  spre  studiare 
oamenilor  cu  pregătire  şi  competenţă,  cari  vor  propune  spre 
deliberare  soluţii  chibzuite. 

Iniţiativa  luată  acum  la  Bucureşti  trebuie  să  slujească  de 
îndemn  şi  Însufleţire  pentru  preoţimea  din  toate  eparhiile  ţării, 
ca  să  se  organizeze  după  eparhii  şi  mitropolii,  cari  se  vor  în¬ 
tâlni  apoi  toate  în  Asociaţia  generală  sau  Uniunea  clerului  român 
ortodox.  Aceasta  va  da  apoi  pe  viitor  îndrumarea  unitară,  va 
chibzuî  mijloacele  cele  mai  nimerite,  va  fi  un  izvor  statornic 
de  însufleţire  apostolească.  un  stimulent  la  acţiune  conştientă, 
cu  ţinte  bine  determinate.  Munca  cu  puteri  unite,  urmărită  cu 
consecvenţa  şi  însufleţirea  ce  o  trezeşte  nădejdea  biruinţii, 
ne  va  ajută  să  răzbim  împotriva  tuturor  cercărilor  şi  ispitelor 
ce  au  înrăutăţit  vieaţa  oamenilor  în  aşa  măsură.  încrederea 
noastră  trebuie  să  fie  neşovăelnică  pentrucă  Domnul  dă  dar 
celor  ce  ostenesc  pentru  răspândirea  şi  întărirea  împărăţiei  Sale 
intre  oameni. 

O  conducere  centrală,  susţinută  de  întreaga  preoţime,  va 
îi  şi  factorul  hotărâtor  pentru  realizarea  justelor  noastre  aspiraţii 
ca  tagmă,  prea  mult  dată  dispreţului  de  ceice  nu  vor  să  mai 
cunoască  ce  însemnează  Biserica  şi  preoţimea  ei  în  vieaţa  nea¬ 
mului.  Când  se  va  şti,  că  un  cuvânt  spus  de  glasul  autorizat 
este  cuvântul  unei  armate,  ai  cărei  stegari  operează  din  capitala 
ţării  până  in  cele  mai  îndepărtate  cătune,  va  trebuî  să  fie  as¬ 
cultat  şi  ţinut  in  seamă. 

Cu  încrederea  şi  buna  nădejde,  că  înfiriparea  Asociaţiei 
generale  a  clerului  român  ortodox,  alături  de  rostul  ei  de  apără¬ 
toare  intereselor  bisericeşti  şi  preoţeşti,  va  fi  şi  un  izvor  de  în¬ 
viorare  a  duhului  dintre  noi,  îndemn  nou  de  apostolie  însufleţită 
In  slujba  lui  Hristos  pentru  mărirea  bisericii  Sale  sfinte,  pentru 
binele  ţării  şi  folosul  neamului,  —  salutăm  cu  drag  hotărârea 
luată  la  congresul  dela  Bucureşti,  şi  ne  asociem  dezideratelor 
exprimate  acolo.  Pm)1L  J>.  Moruşc.. 


97 


MIŞCAREA  LITERARA. 

Dr.  Fr.  W.  F8rster:  îndrumarea  Vieţii,  pentru  băieţii 
?i  fetele  dela  18  ani,  traducere  de  Nicolae  Pandelea ,  Bucureşti, 
Editura  Socec  &  Co.  1922  pag.  376  Preţul  20  Lei. 

Prin  traducerea  de  faţă  N.  Pandelea  a  făcut  accesibilă  ma¬ 
relui  public  românesc  încă  una  din  cele  mai  preţioase  cărţi  ale 
ilustrului  pedagog  german,  Fr.  W.  Forster. 

Titlul  unei  cărţi  arată  de  obiceiu  ee-a  vrut  să  scrie  autorul. 
In  cazul  nostru  însă  el  sintetizează  In  chipul  cel  mai  strălucit 
cuprinsul  real  al  cărţii,  care  dă  băieţilor  şi  fetelor  mai  ridicaţi 
îndrumări  de  adevărată  vieatâ  superioară,  creştinească.  Metoda 
care  se  desprinde  din  structura  acestei  lucrări  de  educaţie  nu  ne 
e  necunoscută.  Ne-am  învăţat  s’o  cunoaştem  din  celelalte  scrieri 
ale  autorului.  E  o  metodă  practică,  potrivită  cu  sufletul  cititorilor, 
cărora  se  adresează  cartea.  La  etatea  de  18  ani  băieţii  şi  fetele 
de  obicei  sunt  refractare  faţă  de  orice  moralizare  directă,  teoretică. 

De  aceea  Forster  îşi  exemplifică  îndemnurile  sale.  Se  co¬ 
boară  în  vieaţă,  ca  să  scoată  învăţături  pentru  vieatâ.  Dialoguri 
alcătuite  cu  meşteşugul  unui  dramaturg,  tablouri  de  plasticitate 
picturală,  situaţii  care  te  emoţionează,  proverbe  cari  închid  filo- 
sofia  unui  neam  întreg,  plus  nenumărate  frânturi  din  literatura, 
universală  —  toate  sunt  puse  la  contribuţie  pentru  a  întinde 
puntea  la  suflete.  Astfel  cartea  menită  sâ  dea  tineretului  cele 
mai  folositoare  poveţe,  oferă  cititorului  o  lectură  nu  numai  de 
interes  ci  şi  de  plăcere. 

.îndrumarea  vieţii “  ne  relevează  toată  taina  pedagogiei. 

Autorul  îşi  sintetisează  îndemnurile  în  următoarele  capitole: 
Introducere,  Caracterul  şi  Soartea,  Formarea  voinţii.  Purtarea  cu 
oamenii,  Morala  vieţii  de  familie,  Omul  şi  banii,  Meseria  şi  ca¬ 
racterul,  Băieţii  şi  fetele,  Chestia  sexuală,  Chestiuni  de  conştiinţă, 
Cultura  socială,  Apărarea  celor  slabi.  Chestia  raselor,  Chestia 
femenină,  Primejdiile  culturii  tehnice,  încheiere.  Problemele  sunt 
privite  din  diferitele  lor  laturi  şi  tratate  în  scurte  subcapitole  de 
cate  2—3  pagini,  lucru  care-i  împrumută  cărţi  caracterul  unui 
manual  de  şcoală.  Peste  toată  bogăţia  de  înţelepciune  a  cărţii 
se  revarsă  un  duh  creştinesc,  isvorât  din  dragostea  curată  a  unui 
suflet  superior  şi  plin  de  căldură. 

Elevii  din  cursul  superior  al  şcoalelor  noastre  secundare 
vor  găsi  In  „îndrumarea  vieţii"  ceeace  le  trebue,  profesorul  — 
mai  ales  cel  de  religie  —  un  sprijin  In  opera  de  educaţie  pe 
care-i  chemat  s’o  facă,  iar  preotul  un  manual  pentru  şcoala  de 

adulţi.  N.  C. 

* 

Publicaţiile  Gomisiunii  Monumentelor  istorice, 
secţiunea  pentru  Transilvania:  II.  Cercetări  arheolo¬ 
gice  în  Munţii  Hunedoarei  de  D.  M,  Teodorescu  şi  Dr.  Martin 
Roska,  membrii  ai  Comisiunii,  Cluj  1923  pp.  56.  Preţui? 

Broşura  cuprinde  un  raport  asupra  cercetărilor  făcute  in  le¬ 
gătură  cu-  Cetăţile  antice  din  Munţii  Hunedoarei  şi  al  doilea: 
despre  Săpăturile  din  peştera  dela  Cioclovina. 

Studiul  cel  dintâi  datorit  dlui  Teodorescu,  profesor  univ., 
Împarte  vechile  aşezări  din  Munţii  Hunedoarei  în  trei  grupuri,  pe 
care  le  descrie  cu  deamănuntul  pentru  a  scoate  concluzia,  că 
sunt  un  complex  de  întărituri  concepute  după  un  plan  unitar, 
pentru  apărarea  celor  două  văi,  ce  suie  dela  Mureş  spre  creerui 
Munţilor.  Mai  mare  şi  mai  întărită  se  ridică  deasupra  tuturor 
acestor  întărituri  Grădiştea,  care  ar  li  fost  capitala  Dacilor,  şi  nu 
Sarmisegetuza,  cea  neapărată  şi  uşor  de  atacat. 

Autorul  nădăjdueşte  dela  viitoarele  cercetări  arheologice  nu 
numai  verificarea  unei  teorii,  ci  mai  ales  cunoaşterea  vieţii  popo¬ 
rului,  pe  care  Decebal,  după  victorii  strălucite,  tot  el  l-a  dus 
la'  peire. 

Dl  Dr.  Roska,  directorul  muzeului  soc.  „Carpaţii“  din  Cluj, 
a  făcut  întâia  săpătură  în  peştera  dela  Cioclovina,  in  1911  şi  a  corn 
statat  că  ea  a  fost  locuită  de  omul  diluviului  superior,  care  a 
lăsat  acolo,  mărturii  ale  vieţii  sale,  diferite  instrumente  de  os  şi 
piatră.  In  1921  mergea  acolo  pentru  a  doua  oară,  şi  a  făcut  nouă 
săpături.  Obiectele  găsite  sunt  descrise  şi  explicate  cu  multa 
amănunte,  dându-ne  in  text  fotografii,  cum  şi  o  hartă  ia  sfârşit, 
cu  planul  peşterii.  (P). 

CRONICA  BISER1CEASCA-CULTURALĂ. 

* 

„Uniunea  culturală  bisericească**  este  asociaţia  de  edi¬ 
tură,  nou  înfiinţată  la  Chişinăul  Basarabiei,  de  un  grup  de  clerici 
şi  mireni.  Scopul  ei  este  să  publice  diferite  lucrări  şi  opere 
teologice,  bisericeşti,  cu  care  să  se  îmbogăţească  literatura  teo¬ 
logică,  precum  şi  alte  opere  de  valoare.  începutul  1  a  făcut  cu 
editarea  lucrării  «Cultura  românească  in  Basarabia  sub  domi- 
naţiunea  rusească»,  de  Ştefan  Cioban,  membru  al  Academiei 
Române,  fost  director  al  învăţământului  în  Basarabia.  A  pus  şi 
bazele  unei  biblioteci  misionare  cu  scop  de  a  răspândi  şi  po- 
pularizâ  literatura  religioasă  ca  mijloc  de  combatere  a  diferi¬ 
telor  secte. 

Membru  al  acestei  «Uniuni»  poate  fi  oricine  contribue  cu 
una  sau  mai  multe  cvote,  de  câte  500  Lei.  Asociaţia  îşi  are 

statutele  aprobate  şi  noi  dăm  bucuros  desluşiri  amănunţite  abo¬ 
naţilor  noştri  şi  membrilor  Asociaţiei  clerului  «Andreîu  Şaguna», 
cari  ar  dori  să  sprijinească  opera  folositoare  la  care  s’a  angajat 
«Uniunea  culturală  bisericească». 

* 

Societatea  lstorico-Arheologică-Bisericească  din  Ba¬ 
sarabia  îşi  publică  darea  de  seamă  asupra  stării  şi  activităţii 
ei  în  1922.  Societatea  editează  o  revistă  ştientifică,  susţine  un 
frumos  muzeu  bisericesc  cu  multe  lucruri  vechi  şi  preţioase  şi 
poartă  grijă  de  bunăstarea  monumentelor  istorice.  In  timpul 
din  urmă  a  luat  măsuri  să  fie  colecţionate  inscripţiile  ce  pot 
avea  o  importanţă  istorică  şi  speră  să  poată  publică  studii  de 
valoare  din  peana  celor  mai  de  seamă  oameni  ai  ştiinţei  ro 
mâneşti,  pe  care  i  a  ales  ca  membrii  de  onoare. 

* 

Pentru  apărarea  ortodoxiei.  Grija  de  a  i  se  da  Bisericii 
ortodoxe  române  locul  ce  i  se  cuvine  In  noua  Constituţie  a 
adunat,'în  două  rânduri,  în  sala  «Dacia»  din  Capitală  o  mare 
mulţime  de  preoţi  şi  mireni  de  lege  românească. 

•  Oratorii,  cari  s’au  perindat  la  tribună,  au  protestat  toţi 
intr’un  glas  împotriva  proiectului  de  Constituţie,  care  vrea  să 
răpească  Bisericii  neamului  cinstea  de  care-a  învrednicit-o  evlavia 
înaintaşilor  noştri  înţelepţi.  In  cuvinte  pline  de  căldură  arată 
rolul  covârşitor  pe  care  l-a  avut  Biserica  ortodoxă  în  istoria 
neamului  —  rol  pe  care-i  va  avea  şi  în  viitor  şi  care-i  dă 
dreptul  să-şi  revendice  situaţia  dominantă  în  România  întregită. 
Asta  mai  ales  faţă  de  catolicismul  hrăpăreţ,  care  nu  scapă  nici 
un  prilej  de  a  unelti  împotriva  statului  şi  a  integrităţii  sufletului 
românesc. 

Adunarea  şi-a  sintetizat  dorinţele  într’o  moţiune  care  a 
iost  prezintată  —  de  cătră  o  delegaţie  primului-ministru  şi  pre¬ 
şedinţilor  corpurilor  legiuitoare. 

întrunirile  animate  de  cele  mai  frumoase  sentimente  au 
iost  o  puternică  afirmare  a  conştiinţei  ortodoxe.  Şi  factorii  cu 
răspundere  au  ţinut  seamă  de  ele. 

„Legea Românea scă“  aduce  această  ştire:  E  uimitor  până 
ia  ce  punct  Americanul  e  susceptibil  de  o  sugestie  religioasă 
şi  uşurinţa  cu  care  porneşte  la  realizarea  acestei  viziuni  aşâ  că 
adesea  şarlatanismul  a  putut  abuzâ  de  credulitatea  sa.  Intre  ne¬ 
număratele  secte,  una  dntre  cele  mai  răspândite  prin  puterea 
et  de  proselitism,  e  acea  cunoscută  sub  numele  de  «Ştiinţa 
Creştină».  Această  doctrină  care-şi  întruneşte  credincioşii  ei 
într’un  fel  de  biserici  vaste,  cu  fotolii  de  catifea  şi  plante  tro- 


100 


picale,  unde  predicatorul  sau  predicatoarea,  cel  mai  adesea, 
apare  în  altar,  întreagă  în  alb,  ca  o  viziune,  salutând  auditorul 
şi  rostindu-şi  predica  cu  o  voce  argintie,  cu  accentele  une* 
adevărate  inspiraţii,  —  e  caracteristică  prin  atitudinea  ei  în  fata 
răului  şi  a  durerii,  asemănătoare  cu  principiile  moralei  stoice, 
căci  le  declară  pur  şi  simplu  inexistente.  Necrezând  în  realitatea 
lor,  le  distrugem.  «Ştiinţa  creştină»  vindecă  bolnavii  prin  su¬ 
gestie.  Fără  de  fastul  şi  punerea  în  scenă  a  minunilor,  această 
terapeutică  mistică  face  atâtea  tămăduiri  încât  îşi  atrage  pro¬ 
testări  furioase  în  lumea  medicală.  Această  «Ştiinţă  creştină» 
are  aceeaş  atitudine  negativă  fată  de  bătrâneţe  şi  de  moarte , 
şi  de  ar  fi  s’o  credem,  a  izbutit  să  înfăptuiască,  prin  practica 
gimnasticei,  a  higienei,  a  terapeuticei  sufleteşti,  acel  ideal  a f 
unei  vieţi  neştiutoare  de  tristeţe,  păstrând  tot  timpul  puterea 
fizică  şi  vioiciunea  sufletească,  fără  a  exclude  demnitatea  şi 
respectul  de  sine. 


In.  treacă/t. 

Un  caz  de  americanism  desan{at  este  acela  pe  care  ni-i' 
dă  «cetăţeanul»  1.  Podea  din  Braşov.  Bănuiam  noi,  că  toată  vâlva 
gazetărească  în  jurul  fostului  administrator  protopopesc  în  Ame¬ 
rica,  e  reclama  proprie,  ce-şi  face  omul  însuşi  pentru  a  se 
■lângăiă,  când  terenul  i-s’a  dus  cu  totul  de  sub  picioare.  Bă¬ 
nuiam,  dar  am  aşteptat,  ca  aceia,  ei  înşişi,  pe  cari  se  răzimâ  şi 
cu  ajutorul  cărora  trimiteâ  bombe  în  vânt,  să-i  facă  demascarea . 
Şi  o  face  ziarul  «America»,  arătându-1  în  toată  goliciunea  fiinţi» 
sale  desantate  tocmai  acolo,  în  America,  unde  se  lăudă  că  e 
acasă,  proroc  recunoscut. 

Aici  In  tară  s’a  izbit  de  neputinţa  de  a  mai  trage  pe  sfoară 
lumea,  cum  o  făceâ  în  America,  când  se  da  în  coate  cu  stă¬ 
pânii,  iar  printre  muncitori  făceâ  demagogie  deochiată,  in  fo¬ 
losul  celor  dintâi,  cari  ştiau  să-i  fie  recunoscători. 

Fostul  preot,  renunţând  la  chemarea  sa  în  America  şi  In 
tors  acasă  cu  «misiune  înaltă»,  încearcă  şi  verzi  şî  uscate,  fără 
să  prindă.  Deodată  îşi  simte  primejduită  existenta  comoadă 
pe  care  i-o  dau  americanii  ademenii  şi  dupăce  s’a  întors  dela 
ei.  Plecau  acum,  peste  ape,  8  preoţi,  să  facă  lucrul  Domnului: 
acolo,  unde  «părintele  Podea»  a  făcut  —  multe  de  toate.  Împre¬ 
jurarea  l-a  speriat  aşâde  mult,  încât  deodată  prorocul  dela  Braşov 
se  face  gata  de  plecare  şi  el,  ca  să  se  împotrivească  îngrijire! 

pe  care  conducerea  noastră  bisericească  înţelegea  să  o  dea 
pentru  vieaţa  sufletului  Românilor  din  America.  Şi  când  nu  şi-a 
putut  justifică  dreptul  de  a  pieră,  pentru  a  dărâma  ce  alţii  prin 
trudă  vor  încercă  să  clădească  acolo,  el  a  fost  oprit  şi  a  trebuit 
să  rămână  aici. 

De  mult  bâtea  de  altfel  apa  în  piuă,  ca  să  o  abată  pe 
altă  moară,  dar  acum  deodată  a  început  să  ţipe  strident  din 
Braşov:  împotriva  I.  P.  Sfinţitului  Mitropolit  dela  Sibiiu,  Impo- 
iriva  guvernului  dela  Bucureşti,  a  ministrului  de  interne  şi  a 
celor  8  preoţi  plecaţi  în  America.  Au  început  să  alarmezelumea 
toate  gazetele,  mai  altfel  decât  dacă  s’ar  fi  prăbuşit  un  colţ  de 
ţară.  Şi  ţipetul  s’a  reprodus  şi  in  foile  de  peste  ape,  ca  apoi 
loate  să  se  reediteze  în  buletinul  personal  al  dtui  Podea,  «Să- 
mănătorul*  ...  de  pleavă  şi  de  neghină. 

Eră  evident  că  această  reclamă  americană  pleacă  în  în¬ 
tregime  din  strada  Nisipului  Nr.  15.  Dar  e  şi  un  spectacol  de 
moralitate  publică  acela,  pe  care  l-a  dat  gazetăria  partidului  na¬ 
ţional:  de  a  publică  fără  control  orice  năzbâtii  ti  trimitea  sub 
un  pseudonim  ori  altul,  omul  interesat.  Redactorul,  cu  bun 
simţ,  al  ziarului  «America»  demască  însă  încercarea  perversă 
de  a  seduce  lumea,  dă  satisfacţie  celor  jigniţi,  şi  trage  la  răs¬ 
pundere  pe  «cetăţeanul  Podea»  pentru  farsa  pe  care  a  jucat’o. 

Dela  o  mentalitate  încolţurată,  cum  e  a  dlui  Podea,  te 
poţi  aşteptă  la  orice.  Omul  ăsta  de  ani  de  zile  continuă  o  cri¬ 
tică  destructivă  faţă  de  toate  orânduelile  existente,  faţă  de  toate 
instituţiile,  şi  de  toţi  oamenii  cu  răspundere,  fără  să  ştie  nici 
el  însuşi  ce  vrea!  Nicăiri  n’am  găsit  în  urma  lui  o  lucrare  po¬ 
trivită,  de  zidire,  —  nu  numai  de  dărâmare.  —  Biserica  îi  îmbiă 
prilej  de  validitare  într’o  parohie,  unde  să-şi  pună  în  praxă 
orientările  cu  care  se  laudă  că  le  are.  El  nu,  preferă  să  se  în- 
vălue,  la  Început,  în  mantaua  enigmei.  îşi  caută  apoi  norocul 
in  politică,  ca  să  se  facă  de  râs.  Şi  ce  n’a  încercat  de  când  s’a 
întors  în  Ardeal  ?  Dar  n’a  pierdut  o  clipă  din  ochi  interesul  stă¬ 
pânilor,  al  căror  serviciu  îl  face  şi  cari  dau  bani  destui  pentru 
o  revistă  necitită  şi  pentru  un  trai  tihnit,  după  tipic  american. 

Nu  e  cel  dintâi  caz  şi  nici  cel  din  urmă  acesta  a  dlui 
Podea.  El  nu  se  deosebeşte  întru  nimic  de  mulţi  dintre  bieţii 
noştri  oameni,  cari  în  America  şi-au  pierdut  capul. 


Plecaţi  de  acasă  prea  puţin  pregătiţi  sufleteşte  pentru  marea 
Învălmăşeală  şi  ciocnirea  de  curente,  ce  se  petrece  acolo,  în  ţara 
aceea  minunată,  au  fost  răpiţi  şi  ei  de  sclipirea  orbitoare  şi  de 
orânduieli  ce  nu  se  potriveau  cu  firea  noastră.  Şi  cum  nu  erau 
destul  de  rezistenţi,  ei  s’au  întors  acasă  înfumuraţi  şi  zăpăciţi. 

Zăpăceala  şi  înfumurarea  dau  caracteristica  zvâr¬ 
colirilor  copilăreşti  ale  cetăţeanului  l.  Podea.  Af.  £ 


NOTE  ŞI  INFORMAŢII. 

Am  primit  la  redacţie  primul  număr  al  Luminălorul-m  dela 
Timişoara,  organ,  a  cărui  apariţie  a  fost  anunţată  mai  de  mult 
de  cătră  presa  românească.  Luminătorul  de  sub  direcţia  pă¬ 
rintelui  D.  Voniga  continuă  «Revista  Preoţilor»  de  până  la  1918. 
Adresându-se  preoţilor  din  întreaga  ţară,  în  editorialul  său  îşi 
formulează  programul  astfel:  Problema  noastră  este  să  întărim 
credinţa,  să  îndreptăm  moravuri  şi  să  formăm  caractere .  Or¬ 
ganul  săptămâna)  are  două  ediţii:  una  pentru  preoţi  şi  alta 
pentru  intelectualii  mireni.  Cel  dintâi  număr  cuprinde  în  cele 
8  pagini  ale  sale  un  material  bogat  şi  scris  cu  iscusinţă  gaze¬ 
tărească.  Caracterul  informativ  predominează. 

Salutăm  cu  bucurie  noul  organ  de  «propagandă  morală» 
şi  «educaţie  cetăţenească»,  promiţând  să  revenim  asupra  lui 
atunci,  când  vom  avea  putinţa  să-i  judecăm  rostul,  după  opera 
pe  care  o  va  săvârşi,  ori  cel  puţin  după  sinceritatea  idealurilor 
sale,  în  cari  până  acum  nu  avem  motive  să  ne  îndoim. 

• 

Sub  titlul  «Convingerile  religioase  ale  lui  Ion  Constantin 
Brătianu»  dl  1.  O.  (Ion  Georgescu)  publică  in  numărul  din  urmă 
a!  Culturii  Creştine  o  notiţă,  vrând  să  dovedească  printr'un 
citat  din  opera  lui  I.  C.  Brătianu,  că  marele  bărbat  de  stat  ar 
fi  fost  un  prietin  al  catolicismului  şi  al  unirii  religioase  cu  Roma. 

Citatul  este  acesta:  «De  altă  parte  originea  latină  a  Ro¬ 
mânilor,  participarea  lor  anterioară  la  civilizaţia  occidentală,  as- 
pirarea  lor  necurmată  cătră  această  civilizaţie,  poziţiunea  lor 
neutră,  oarecum,  in  sinul  Bisericii  grece  (căci  Românii  sunt  mai 
mult  creştini  decât  ortodoxi  greci),  toate  aceste  cauze  au  făcut 
pe  Români  să  aibă  o  poziţiune  excepţională  în  Orient.  Ei  au 
fost  totdeauna  acolo  reprezentanţii  lumii  occidentale,  inimici  a 
tot  ce  împiedecă  progresul,  inimici  prin  urmare  ai  Rusiei. 

«Papii  înţeleseră  importanţa  Românilor  din  secolul  XII  şi, 
pe  cât  timp  ţinură  sceptrul  societăţii  occidentale,  făcură  apel  la 
dânşii  In  numele  Romei,  mama  lor  patrie». 

Vorba  aceea:  cine  găseşte  în  aceste  cuvinte  mărturisirea 
unei  credinţe  religioase  —  «să  ridice  deştiul!» 

De  fapt  I.  C.  Brătianu  nu  constată  prin  ele  decât  covâr¬ 
şitorul  rol  politic  şi  cultural  pe  care  l-a  avut  România,  ţară  la¬ 
tină ,  aici  în  Orient  Ba  mai  mult,  ultimul  alineat  al  citatului 
trădează,  indirect,  tocmai  contrarul  «convingerilor  pe  cari  dl 
I.  G.  crede  că  le-a  descoperit.  Căci  e  vorba  numai  de  apelul 
Papilor  la  România,  apel,  care  niciodată  n’a  aflat  răsunet  favo¬ 
rabil  în  sufletul  Românilor. 

Românul  a  refuzat  catolicismul  papist,  ori  de  câteori  i-s’a 
îmbiat.  Nu  l-au  putut  mistui  nici  «credincioşii»  uniţi,  trimişi  la 
Roma  să  studieze.  Dovadă  mărturisirile  lui  Petru  Maior,  care 
in  «Procanonul»  său  îşi  râde  de-adreptul  de  «nesmântnicia»  Papei. 

Dacă  dl  I.  G.  a  crezut  că  citatele  cuvinte  ale  lui  I,  C. 
Brătianu  se  pretează  la  o  tâlcuire  favorabilă  «unaţiei»  putea  să 
scoată,  prin  deducţii  meşteşugite,  fireşte,  altceva:  de  pildă  că 
«unirea»  cu  Roma  a  dat  prilej  Românilor  să-şi  descopere  ori¬ 
ginea  şi  să  şi  trezească  conştiinţa  latinităţii  lor.  Dar  nici  această 
constatare  nu  implică  «convingeri  religioase »,  ci  convingeri 
de  rassă. 

Cât  despre  acestea,  nu  ni  le-a  trezit  Roma  papistă,  ci  cea¬ 
laltă.  Vorba  dlui  prof.  I.  Matei:  <Precum  ca  să  se  ştie*,  nu 
numai  la  Sibiiu,  ci  şi  la  Blaj. 

* 

Reprezentanţii  clerului  şi  poporului  ortodox  din  Basarabia, 
Întruniţi  în  congres  în  ziua  de  13  Martie  a.  c.  la  Chişinău.  au 
ales  de  episcopi  pentru  eparhiile  nou  înfiinţate  de  Bălţi  şi  Ce¬ 
tatea  Albă  pe  P.  S.  Episcop  Visarion  Puiu  de  Argeş  şi  pe  păr. 
Arhimandrit  1.  Scriban  dela  Bucureşti.  Congresul  a  notificat  gu¬ 
vernului  rezultatul  acestei  alegeri,  cerând  să  se  ţină  seamă  de 
el  şi  la  alegerile  de  episcopi  ce  se  vor  face  la  Bucureşti  prin 
marele  Colegiu,  in  lipsa  unei  legi  fundamentale  şi  precise,  care 
să  prevadă  felul  în  care  se  face  alegerea  episcopilor  pentru 
scaunele  basarabene  sperăm  că  chestiunea  va  fi  soluţionată 
echitabil,  luându-se  deci  in  considerare  dorinţa  Congresului 
eparhial  al  Basarabiei.  Asta  cu  atât  mai  mult,  cu  cât  procedeul 
Basarabenilor  are  sprijinul  unui  caz  de  precedenţă:  alegerea 
Arhiepiscopului  Gurie. 

* 

Discutând  «lupta  pentru  dominaţiune  dela  Senat»  Unirea 
dela  Blaj  se  miră  că  păr.  Mitropolit  Nicolae  a  fost  fn  stare  sâ 
aducă  in  ceeace  priveşte  îndreptăţirea  principială  a  religiunii 
dominante  în  Stat  —  pilda  Angliei  şi  a  Spaniei.  Constituţia  An¬ 
gliei  «nu  e  tocmai  de  astăzi»  —  zice  Unirea  prin  urmare  este 
rea...  Halal  de  criterii  pentru  judecarea  unui  lucrul  Iar  Spania 

este  o  ţară  «catolică  In  întregime*.  Prin  urmare  te  altceva». 
Dar  bine,  sapientissimilor,  nu  înţelegeţi  că  în  felul  acesta  vă 
«desfiinţaţi»  prin  propria  d-voastră  —  abilitate?  Nici  ţările  ca¬ 
tolice  nu  vă  sunt  pe  plac?  Ori  vreţi  să  luăm  exemplu  de  con¬ 
stituţionalism  deîa  Letonia,  care  asigură  cu  atâta  dărnicie  do¬ 
minanţa  minorităţii  papistaşe,  sau  dela  vr’o  ţară  —  din  lună ! 

Nu  de  geaba  rugaţi  pe  cititorii  «Unirii»  să  vă  râdă  —  cu 
toatecă  sunteţi  mai  mult  de  plâns!... 

* 

Cu  prilejul  unei  vizite  făcute  la  Oradea  Mare,  ministrul 
instrucţiunii  publice,  dl  C.  Anghelescu,  a  declarat  că  se  va  în¬ 
fiinţa  în  curând  în  numitul  oraş  o  Universitate.  Această  Uni¬ 
versitate  va  aveâ  la  început  două  facultăţi :  de  drept  şi  teologie, 
cărora  se  va  adăogâ  mai  târziu  o  facultate  de  comerţ. 

* 

Emblema  Ungariei  încă  tot  îşi  mai  răsfaţă  «monumentali¬ 
tatea»  sa  «artistică»  pe  unul  dintre  geamurile  catedralei  catolice 
din  Cluj.  Autorităţile  de  stat  au  observat  acest  lucru  şi  i-au  cerut 
socoteală  protopopului  Dr.  losif  Hirscher,  directorul  institutului 
«Marianum»,  care,  fireşte,  a  încercat  să  se  spele  cu  răspunsuri 
caracteristice  şcoalei  din  care  a  ieşit.  A  spus  anume,  între  altele, 
că  el  nu  poate  luă  dispoziţii . . .  fără  autorizaţia  superiorilor  săi 
(Papa  sau  Horty?).  Şi-apoi  emblema  de  pe  fereastra  cu  pricina 
«este  o  operă  monumentală»,  şi  îndepărtarea  ei  ar  reclamă  un 
timp  prea  îndelungat. 

La  întrebările  cu  privire  la  cântecele  bisericeşti  prin  cari 
biserile  catolice  preamăresc  Ungaria  şi  pe  sfinţii  cei  vechi  şi  noi, 
protopopul  Hirscher  a  răspuns,  că  sunt  impuse  de  liturghia  ca¬ 
tolică. 

Ciudate  mai  sunt  şi  rânduielile  ritului  catolic.  Dacă,  după 
el,  in  bisericile  din  România  trebue  să  se  preamărească  regele 
«apostolic»  Sfântul  Ştefan  —  te  pomeneşti  că  în  catedrala  din 
Cenad(?)  va  dispune  să  se  cânte  imnul  de  slavă  al  încoronării 
Regelui  Ferdinand  1  al  României,  sau  cântecul  lui  Mihai  Vi¬ 
teazul  . . .  Oricum,  e  prea  bizar.  De  aceea  să  ni  se  deă  voie  să 
credem,  că  psalmii  din  Catedrala  catolică  a  Clujului  au  alt  — 
cântec . . . 

Răspunsul  părintelui  Hirsch,  clasic  cu  sinceritatea  lui,  are 
darul  să  consacre  înc’odată  convingerea  pe  care  am  avut-o 
despre  rostul  şi  tendinţele  catolicismului  în  România.  El  este 
căminul  în  care  «focul  sacru»  al  iredentismului  unguresc  este 
păzit  cu  cea  mai  mare  grije. 

Ne-o  mărturiseşte  doar  chiar  una  dintre  cele  mai  devotate 
—  vestale:  păr.  Hirscher.  „% 

„Lumina  Satelor11,  este  foaia  săptămânală  pentru 
popor,  ce  apare  în  Sibim  cu  redacţia  şi  administraţia  în  strada 
Mitropoliei  45.  Preţul  abonamentului  pe  an  55  lei,  pe  jumătate 
de  an  30  Lei;  pentru  străinătate  Î00  lei,  iar  pentru  America 
2  dolari.  Prin  scrisul  ei  creştinesc  şi  românesc,  in  cursul  unui 
singur  an,  s’a  ridicat  peste  toate  foile  menite  pentru  popor. 
Fraţii  preoţi  au  in  ea  un  preţuit  tovarăş  în  munca  de  păstorire 
a  satelor,  căci  ea  vine  săptămânal  cu  sfaturile  şi  îndrumările  ei 
în  multe  case,  unde  preotul  numai  rar  ajunge.  Este  de  datoria 
noastră  să  ajutăm  răspândirea  ei,  câştigându-i  abonaţi  în  fiecare 
parohie,  căci  prin  aceasta  săvârşim  o  operă  de  educaţie  şi  cultură 
pentru  mulţime 

Analele  Asociaţiei  clerului  „Andreiu  Şaguna11: 

1  Actele  pomului  congres  al  pr^oţimii  din  Mitropolia  Romanilor 
ortodoxi  din  Ardeal,  Banat,  Crişana  şi  Maramnrăş,  ţinut  în  Sibiiu, 
în  zilele  de  6  19—8/21  Martie  1919.  Publicate  de  Biuroul  Aso¬ 
ciaţiei  clerului,  Sibiiu  1919,  pp.  140.  Preţul  Lei  10  pentru  membrii, 
pentru  alţii  Lei  12. 

II.  Actele  congresului  al  doilea,  biblic,  al  Asociaţiei  clerului 
tAndreiu  Şaguna»,  ţinut  in  Sibiiu  în  zilele  de  31  Martie  (13 
Aprilie)  —  1/14  Aprilie  1921,  pub'icate  de  Biuroul  Asociaţiei 
clerului.  Sibiiu  1922  pp.  104.  Preţul:  pentru  membrii  Lei  16, 
pentru  alţii  Lei  20. 

III.  Actele  congresului  al  treilea,  catehetic,  ţinut  în  2/15—3/16 
Noemvrie  1922,  publicate  de  Biroul  Asociaţiei  clerului.  Sibiiu 
1922,  pp.  88.  Preţul  pentru  membri  Lei  16,  pentru  alţii  Lei  20. 

Aceste  publicaţii  cuprind  rapoartele,  desbaterile  şi  desi- 
deratele  exprimate  de  cele  trei  congrese,  precum  şi  raportul 
asupra  activităţii  Asociaţiei,  şi  Pe  mărturie  de  năzuinţele  şi  pre¬ 
ocupările  preoţimii  ardelene  între  nouile  împrejurări  de  vieaţă. 

Călindarul  Bunului  Creştin,  pe  anul  1923  este  cel 
mai  bun  cahndar,  cu  bogat  material  cultural  şi  literar,  cu  arti¬ 
cole  de  cuprins  religios,  de  învăţătură  şi  petrecere  şi  cu  nume¬ 
roase  chipuri.  Acesta  este  călindarul  arhidiecezan,  prefăcut  după 
trebuinţele  sufleteşti  a  tuturor  creştinilor.  Se  vinde  la  librăria 
arhidiecezană  în  Sibiiu  şi  Ia  alte  librării,  cu  10  Lei  fără  şema- 
tism  şi  15  Lei  cu  şematismul  arhidiecezei  de  A!ba-lulia  şi  Sibiiu. 

Organizaţi  fără  amânare  cercurile  religioase  in  cadrul 
despărţămintelor  Asociaţiei  « Andreiu  Şaguna »  a  clerului  şi 
iniţiaţi  pretutindenea  instituţia  « caselor  culturale »  la  sate ,  pe 
temeiul  statutelor  tip ,  publicate  de  Asociaţie  în  broşură  separată. 
Cu  prilejul  executării  reformei  agrare  asiguraţi  intravilan  potrivit 
pentru  zidirea  « casei  culturali ». 


„Biblioteca  bunului  păstor". 

Nr.  1.  *  Taina  pocăinţii *.  Studiu  pastoral  de  I.  Hanzu. 
Preţul  1  Leu. 

Nr.  2.  <  Clerul  şi  chestiunea  alcoolismului *.  Traducere  de 
V.  Oana.  Preţul  Leu  T50  bani. 

Nr.  3.  «La  centenarul  seminarului  Andreian *.  Disertaţie 
de  Dr.  A.  Crăciunescu.  Preţul  1  Leu. 

Nr.  4.  «Chemarea  preoţimii  noastre*.  Consideraţii  de  actu¬ 
alitate,  de  mai  mulţi.  Preţul  Leu  T50  bani. 

Nr.  5.  «Şase  predici  pentru  Duminecile  postului  mare *  şi 
«L/n  cuvânt  pentru  ziua  învierii  Domnului*,  de  mai  mulţi. 
Preţul  2  Lei. 

Nr.  6.  « îndrăzniţi ,  eu  am  biruit  lumea h  Predici  pentru 
timp  de  războiu,  prelucrate  după  1.  Kessler,  de  Dr.  N.  Bălan 
şi  1.  Moşoiu.  Preţul  2  Lei. 

Nr.  7 — 8.  «26  Predici  la  credinţa  creştină  sau  Tâlcuirea 
Crezului ».  Traducere  de  episcopul  Nicodem  al  Huşilor.  Preţul 
3  Lei. 

Nr.  9.  « Petru  Maior  şi  Unirea *  de  părintele  Terenţie. 
Preţul  2  Lei. 

Nr.  10.  < Schisma  românească *  sau  « Unirea  cu  Roma*. 
Preţul  Lei  2  50. 

Nr.  11.  « Studiul  pastoralei  în  biserica  românească *,  de 
Arhim.  luliu  Scriban.  (Extras  din  Revista  Teologică). 

Nr.  12.  « Ortodoxia  şi  creştinismul  apusean*.  Prelucrare 
din  ruseşte  de  P.  S.  Sa  Nicodem  episcop  al  eparhiei  Huşilor. 
Preţul  Lei  8’ — . 


„Biblioteca  banului  păstor “  se  tipăreşte  acum  sub 
îngrijirea  Asociaţiei  clerului  «Andreiu  Şaguna*  şi  va  apărea  şi 
pe  mai  departe  ca  anex  la  « Revista  Teologică ».  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitat  abonamentul  la  timp.  Broşurile  ce  se  vor  tipări  în  viitor , 
întrucât  mijloacele  materiale  vor  îngădui ,  se  vor  împărţi ,  ca  şi 
în  trecut,  gratuit  abonaţilor,  cari  vor  achită  dela  început  în¬ 
treg  abonamentul.  N umerii  1,  2,  3,  4,  7—8,  10,  îl  şi  12  se 
pot  comandă  la  administraţia  « Revistei  Teologice*,  trimiţându-se 
pe  lângă  preţul  arătat  mai  sus  şi  porto  postai. 


